				|

		52013PC0038

			Proposta għal DEĊIŻJONI TAL-KUNSILL li tawtorizza lill-Istati Membri biex iffirmaw, jirratifikaw jew jaċċedu għall-Ftehim ta' Cape Town tal-2012 dwar l-implimentazzjoni tad-dispożizzjonijiet tal-Protokoll tal-1993 fir-rigward tal-Konvenzjoni Internazzjonali ta' Torremolinos għas-Sikurezza tal-Bastimenti tas-Sajd tal-1977, /* COM/2013/038 final - 2013/0020 (NLE) */

			   	MEMORANDUM TA’ SPJEGAZZJONI
1.           KUNTEST TAL-PROPOSTA
1.1.        Introduzzjoni
Il-Konvenzjoni Internazzjonali ta' Torremolinos
għas-Sikurezza tal-Bastimenti tas-Sajd tal-1977 ġiet emendata permezz
tal-Protokoll tal-1993 tagħha, li aġġorna
d-dispożizzjonijiet u rreveda l-applikazzjoni obbligatorja tal-kapitoli
ewlenin għal bastimenti b’tul ta’ 45 metru jew aktar, biex b’hekk
iħalli f’idejn Deċiżjoni reġjonali biex issir applikazzjoni
għal bastimenti b'tul ta’ 24 metru u aktar. La l-Konvenzjoni
oriġinali u lanqas il-Protokoll tal-1993 ma daħlu fis-seħħ,
billi r-rekwiżiti minimi f'termini ta' ratifika ma kienu ntlaħqu
qatt.
Intlaqgħet Konferenza Diplomatika f'Cape
Town, l-Afrika t'Isfel mill-Organizzazzjoni Marittima Internazzjonali (IMO)
bejn id-9 u l-11 ta’ Ottubru 2012 biex jiġi kkunsidrat u
adottat Ftehim dwar l-implimentazzjoni tal-Protokoll ta’ Torremolinos fi sforz
enormi min-naħa tal-IMO biex tiffaċilita d-dħul
fis-seħħ tal-Protokoll tal-1993.
Il-Konferenza Diplomatika wasslet
għall-adozzjoni ta' Ftehim li jemenda l-Protokoll ta’ Torremolinos
tal-1993, intitolat "Il-Ftehim ta’ Cape Town tal-2012 dwar
l-Implimentazzjoni tad-Dispożizzjonijiet tal-Protokoll tal-1993
fir-rigward tal-Konvenzjoni Internazzjonali ta' Torremolinos
għas-Sikurezza tal-Bastimenti tas-Sajd tal-1977," (minn hawn 'il
quddiem imsejjaħ “il-Ftehim ”).
1.2.        Kompetenza tal-UE u
ramifikazzjonijiet
Skont ir-regoli dwar il-kompetenza esterna kif
stipulati fl-Artikolu 3 (2) tat-Trattat dwar il-Funzjonament tal-Unjoni
Ewropea (TFUE), l-emendi għall-Protokoll ta' Torremolinos tal-1993
ġew taħt il-kompetenza esklussiva tal-Unjoni, hekk kif il-Protokoll
ġie traspost fil-leġiżlazzjoni tal-UE bid-Direttiva
tal-Kunsill 97/70/KE tal-11 ta' Diċembru 1997 li
tistabilixxi reġim armonizzat ta' sigurtà għall-bastimenti tas-sajd
ta' tul ta' 24 metru jew aktar[1].
L-Unjoni Ewropea ma tistax issir parti
mill-abbozz tal-Ftehim, billi l-abbozz attwali, kif approvat mill-Kumitat dwar
is-Sikurezza Marittima tal-Organizzazzjoni Marittima Internazzjonali (IMO), ma
jinkludix klawżola REIO (Organizzazzjoni Reġjonali
għall-Integrazzjoni Ekonomika). Madankollu billi l-Ftehim jolqot qasam ta'
kompetenza esklussiva tal-UE, l-Istati Membri mhumiex f'pożizzjoni li
jiddeċiedu b’mod awtonomu dwar l-iffirmar u r-ratifika tal-Ftehim. Jistgħu
jagħmlu dan biss fl-interess tal-Unjoni, wara l-awtorizzazzjoni
mill-Kunsill u l-kunsens tal-Parlament Ewropew fuq proposta mill-Kummissjoni.
1.3.        Dettalji tal-ftehim
Il-Ftehim jipprevedi d-dħul
fis-seħħ tal-Protokoll ta’ Torremolinos 12-il xahar wara d-data li
fiha mhux inqas minn 22 Stat, l-għadd aggregat li l-bastimenti
tas-sajd tiegħu ta' tul ta' 24 metru u aktar li joperaw f'ibħra
internazzjonali ma jkunx inqas minn 3,600, ikunu esprimew il-kunsens
tagħhom li jintrabtu bih. Dan huwa tnaqqis konsiderevoli fuq il-limitu
tal-bastiment tas-sajd fir-rigward tal-Protokoll tal-1993, li issa għandu
prospett realistiku li jintlaħaq.
Il-Ftehim se jkun miftuħ
għall-iffirmar fil-kwartieri ġenerali tal-IMO
mill-11 ta' Frar 2013 sal-10 ta' Frar 2014 u minn
hemm ’il quddiem se jibqa’ miftuħ għall-adeżjoni. Huwa mistenni
li, kif ġie appoġġjat mill-Istati Membri tal-UE matul
in-negozjati li wasslu għall-ftehim, l-użu tal-bażjiiet
tad-dejta tal-Organizzazzjoni tal-Ikel u l-Agrikoltura (FAO) se jipprovdu
bażi oġġettiva għall-istima tal-flotot li jtajru l-bandiera
tal-partijiet ratifikanti, u għalhekk jiffaċilitaw id-dħul bikri
fis-seħħ tal-Ftehim.
Il-kamp tal-applikazzjoni: id-dispożizzjonijiet tal-Ftehim japplikaw għal bastimenti
ġodda, sakemm ma jkunx previst speċifikament mod ieħor.
Il-Ftehim żied ċerta flessibilitajiet li jiffaċilitaw
aċċettazzjoni wiesgħa. L-amministrazzjonijiet jistgħu,
skont pjan, jimplimentaw progressivament id-dispożizzjonijiet tal-Kapitolu IX
(komunikazzjonijiet bir-radju) fuq perjodu ta' mhux aktar minn 10 snin; u
d-dispożizzjonijiet tal-Kapitoli VII (apparat u
tas-salvataġġ u arranġamenti), VIII (proċeduri ta'
emerġenza, kontrolli u drills) u X (apparat u arranġamenti
tan-navigazzjoni abbord vapur) fuq perjodu ta' mhux aktar minn ħames snin.
Eżenzjonijiet:
il-Ftehim jippermetti li Amministrazzjoni teżenta kwalunkwe bastiment
intitolat li jtajjar il-bandiera tiegħu minn kwalunkwe rekwiżit
regolatorju, jekk tikkunsidra li tali applikazzjoni mhijiex raġonevoli u
hija imprattikabbli fid-dawl tat-tip ta' bastiment, il-kundizzjonijiet tat-temp
u n-nuqqas tal-perikli ta’ navigazzjoni in ġenerali, skont
il-kundizzjonijiet li ġejjin:
(a) il-bastiment jikkonforma mar-rekwiżiti
tas-sikurezza li, fl-opinjoni ta' dik l-Amministrazzjoni, huma adegwati
għas-servizz li għalih ikun maħsub u jkunu tali li jiżguraw
is-sikurezza globali tal-bastiment u tal-persuni abbord;
(b) il-bastiment qed jopera biss:
(i) f’żona tas-sajd komuni stabbilita
f’żoni tal-baħar kontigwi taħt il-ġurisdizzjoni ta’ Stati
ġirien li stabbilixxew dik iż-żona, fir-rigward tal-Bastimenti
intitolati li jtajru l-bandiera tagħhom, biss sal-punt u skont
il-kundizzjonijiet li dawk l-Istati jaqblu, skont il-liġi internazzjonali,
li jistabbilixxu f'dan ir-rigward; jew
(ii) fiż-żona ekonomika esklussiva
tal-Istat tal-bandiera li huwa intitolat li jtajjar, jew, jekk dak l-Istat ma
jkunx stabbilixxa żona bħal din, f'żona lil hinn u biswit
il-baħar territorjali ta' dak l-Istat determinat minn dak l-Istat skont
il-liġi internazzjonali u li testendi għal mhux aktar minn
200 mil nawtiku mil-linji bażi li minnhom jitkejjel il-baħar
territorjali tiegħu; jew
(iii) fiż-żona ekonomika esklussiva,
żona tal-baħar taħt il-ġurisdizzjoni ta’ Stat ieħor,
jew fiż-żona tas-sajd komuni, skont ftehim bejn l-Istati kkonċernati
skont il-liġi internazzjonali, biss sal-punt u skont il-kundizzjonijiet li
dawk l-Istati jaqblu li jistabbilixxu f'dan ir-rigward; kif ukoll
(c) l-Amministrazzjoni tinnotifika lis-Segretarju
Ġenerali tal-IMO bit-termini u l-kundizzjonijiet li fuqhom ingħatat
l-eżenzjoni skont dan il-paragrafu.
Spezzjonijiet
u Ċertifikati iċ-Ċertifikat
Internazzjonali ta’ Sikurezza tal-Bastimenti tas-Sajd huwa emendat biex
jistqarr li huwa maħruġ skont id-dispożizzjonijiet tal-Ftehim
ta’ Cape Town tal-2012 dwar l-Implimentazzjoni tad-Dispożizzjonijiet
tal-Protokoll ta’ Torremolinos tal-1993 fir-rigward tal-Konvenzjoni
Internazzjonali ta' Torremolinos għas-Sikurezza tal-Bastimenti tas-Sajd
tal-1977.
Ir-reġim tal-ispezzjoni
huwa emendat biex jirrifletti il-perjodu taż-żmien użat
għall-bastimenti tal-merkanzija u tal-passiġġieri,
jiġifieri, spezzjoni annwali, spezzjoni obbligatorja intermedjarja bejn
it-tieni u t-tielet sena u spezzjoni ta’ tiġdid wara mhux aktar minn
ħames snin. Il-perjodi ta’ grazzja wara l-iskadenza tal-ispezzjoni huma
armonizzati wkoll. Barra minn hekk, fi ħdan il-Ftehim hemm
dispożizzjoni biex Amministrazzjoni tkun tista’ teżenta bastiment
mill-ispezzjoni annwali, jekk l-applikazzjoni tagħha titqies bħala
mhux raġonevoli jew imprattikabbli.
Globalment ir-reġim tal-ispezzjoni
il-ġdid huwa aktar strett: l-ispezzjonijiet annwali u perjodiċi huma
aktar komprensivi; il-kwistjonijiet li jridu jiġu vverifikati fi ħdan
l-ispezzjonijiet diskrezzjonarji intermedjarji huma inklużi fl-ispezzjoni
perjodika obbligatorja; l-ispezzjonijiet addizzjonali fuq tiswijiet ma
għadhomx diskrezzjonarji. L-intervall massimu ġdid ta' ħames,
mhux erba’ snin għal spezzjoni ta’ tiġdid jirrifletti l-fatt li
differenza ta’ ħames snin kienet diġà għażla taħt
ir-reġim attwali. Il-perjodu ta' grazzja ta' wara l-iskadenza ta'
ċertifikat issa wkoll jirrifletti perjodi armonizzati
għaċ-ċertifikati maħruġa għall-bastimenti
oħra taħt SOLAS, bil-perjodu ta' grazzja ewlieni jiġi mnaqqas
minn ħames sa tliet xhur.
La l-Konvenzjoni ta’ Torremolinos
oriġinali, il-Protokoll tal-1993 u lanqas il-Ftehim 2012 ma jeskludu
l-formulazzjoni ta' riżervazzjonijiet jew dikjarazzjonijiet
mill-partijiet.
1.4.        Implikazzjonijiet fuq
id-Direttiva 97/70/KE
L-Artikolu 3(5) tal-Protokoll ta’
Torremolinos jibqa’ bla tibdil u jippermetti l-iżvilupp ta’
arranġamenti reġjonali u b’hekk tkun żgurata l-implimentazzjoni
kontinwa ta’ reġim ta’ sikurezza uniformi u koerenti għall-bastimenti
tas-sajd kollha li joperaw fl-ilmijiet tal-UE. Barra minn hekk, il-Ftehim
jirrappreżenta sett minimu ta’ regoli ta’ sikurezza, u dan jippermetti
lill-UE biex tkompli tapplika r-regoli oriġinali taħt il-Protokoll
ta’ Torremolinos.
Żewġ kwistjonijiet jistgħu
jeħtieġu azzjoni biex jiġu protetti ċerti normi attwali
tal-UE: l-ewwel nett, l-esklużjoni tal-eżenzjonijiet ġenerali
usa' u l-eżenzjoni tal-ispezzjoni annwali introdotta bil-Ftehim; u
t-tieni, l-aġġornament ta’ referenzjar fi ħdan id-Direttiva u
l-Annessi tiegħu. l-Artikoli 8 u 9 tad-Direttiva 97/70/KE
flimkien mal-Artikolu 5 tar-Regolament (KE) Nru 2099/2002[2]
jipprevedu li ż-żewġ kwistjonijiet jistgħu jiġu
solvuti billi tiġi emendata d-Direttiva f'konformità ma' proċedura
ta' kumitat regolatorju bi skrutinju.
Id-Direttiva 97/70/KE tapplika
d-dispożizzjonijiet tal-Protokoll ta’ Torremolinos mhux biss għal
bastimenti tas-sajd li jtajru l-bandiera ta’ Stat Membru tal-UE, iżda
wkoll għal bastimenti tas-sajd li jtajru l-bandiera ta' Stati terzi li
joperaw fl-ilmijiet interni jew fl-ibħra territorjali ta' Stat Membru jew li
jħottu l-art il-qabda tagħhom f’port ta’ Stat Membru skont ir-regoli
ġenerali tal-liġi internazzjonali. L-applikazzjoni
tad-dispożizzjonijiet tal-Protokoll ta’ Torremolinos għal dawn
il-gruppi kollha tal-bastimenti tas-sajd għandha tkompli. Għal dik
ir-raġuni il-Kummissjoni tqis li l-Istati Membri tal-UE, meta jiffirmaw u
jaqblu li jkunu marbuta bil-Ftehim, għandhom joħorġu
dikjarazzjoni bl-effett li d-dispożizzjonijiet tal-Protokoll ta’
Torremolinos jibqgħu japplikaw għal dawn iż-żewġ
gruppi tal-Bastimenti ta' pajjiżi terzi skont il-liġi tal-Unjoni kif
inhi attwalment fis-seħħ.
Billi r-rekwiżiti tad-Direttiva attwali
sejrin essenzjalment jinżammu, l-implikazzjonijiet tal-ispejjeż
għall-bastimenti tas-sajd tal-UE huma negliġibbli. Waqt li
l-ispezzjonijiet se jsiru aktar komprensivi, huma se jitwettqu fuq perjodu
itwal ta' żmien.
1.5.        Konklużjoni
L-adozzjoni u d-dħul fis-seħħ
ta’ regoli tas-sikurezza globali għall-bastimenti tas-sajd huma
kwistjonijiet tal-akbar importanza f’settur li qed ibati minħabba numru
partikolarment kbir ta' inċidenti li jirriżultaw f'aktar minn
24 000 fatalità kull sena[3].

Minħabba l-flessibilitajiet li
jintroduċi, il-Ftehim huwa mistenni li jkun strumentali biex finalment
jintlaħaq l-objettiv li jidħol fis-seħħ il-Protokoll ta'
Torremolinos tal-1993. Barra minn hekk, l-emendi għall-Protokoll li
jaġġornaw id-dispożizzjonijiet tiegħu jistgħu
jitwettqu biss meta dan jidħol fis-seħħ. Billi
d-Direttiva 97/70/KE tagħmel referenza għal u timplimenta
d-dispożizzjonijiet tal-Protokoll ta' Torremolinos tal-1993,
dispożizzjonijiet li fil-biċċa l-kbira tagħhom ma nbidlux
b’mod sostanzjali f'20 sena, id-dħul fis-seħħ tal-Ftehim
mbagħad se jippermetti li jsir l-aġġornament ta’ emendi
għal għadd ta’ rekwiżiti fil-Protokoll biex jiġu introdotti
fi ħdan l-IMO, li mbagħad jistgħu jiġu implimentati permezz
tad-Direttiva 97/70/KE.
Il-Kummissjoni tikkunsidra li l-Ftehim
għalhekk se jiffaċilita bil-kbir l-ilħuq tal-għanijiet
tat-Trattati kif minquxa fid-Direttiva 97/70/KE. Kif spjegat
fil-paragrafu 1.4.3 hawn fuq, huwa madankollu meħtieġ li
jiġi żgurat li l-kamp ta’ applikazzjoni tad-Direttiva msemmija jibqa'
mhux affettwat, billi l-Istati Membri jiġu meħtieġa
joħorġu dikjarazzjonijiet xierqa meta jiffirmaw u jaqblu li jkunu
marbuta bil-Ftehim.
2.           RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONI TAL-IMPATT
L-adeżjoni għal dan il-Ftehim mhux
ser tirriżulta f'bidla mar-rekwiżiti tekniċi għal
bastimenti tas-sajd skont id-Direttiva attwali.
3.           ELEMENTI LEGALI TAL-PROPOSTA
Artikolu 1
Dan l-Artikolu jawtorizza lill-Istati Membri
li jkunu marbuta mal-Ftehim attwali fir-rigward tas-suġġett ta’
kompetenza esklussiva tal-Unjoni minħabba l-impossibbiltà li l-UE ssir
parti minn dan il-Ftehim. Il-Ftehim jistabbilixxi għażliet differenti
għall-Istati Membri tal-IMO biex jesprimu l-kunsens tagħhom li
jintrabtu u l-Artikolu jirrifletti l-metodi differenti li bihom l-Istati Membri
tal-UE jistgħu jkollhom ix-xewqa li jagħmlu dan.
Artikolu 2
Dan l-Artikolu jeħtieġ li l-Istati
Membri tal-UE jaqblu li jintrabtu bil-Ftehim fi żmien perjodu ta' sentejn
mid-dħul fis-seħħ ta' din id-Deċiżjoni. L-aderenza
kmieni għal dan il-Ftehim mill-Istati Membri kollha tal-UE se tippermetti
li l-limitu li jikkonċerna kemm in-numru ta’ Stati Membri tal-IMO kif
ukoll il-flotta aggregata meħtieġa (22 Stat Membru u
3 600 bastimenti tas-sajd) jinkisbu aktar malajr. Minħabba li
l-Ftehim se jippromwovi titjib fis-sikurezza tal-bastimenti tas-sajd madwar
id-dinja, it-tnaqqis tad-differenzi fil-livelli tas-sikurezza u
l-iżvantaġġi kompetittivi potenzjali li jirriżultaw
għall--bastimenti tal-UE, u l-faċilitazzjoni ta’ aktar
aġġornamenti fir-rekwiżiti tekniċi fi ħdan il-Ftehim,
id-dħul fis-seħħ bikri tiegħu huwa mixtieq ferm.
Artikolu 3
Dan l-Artikolu jistabbilixxi data ċara
għad-dħul fis-seħħ tad-Deċiżjoni tal-Kunsill.
Artikolu 4
L-għan ta’ din id-Deċiżjoni hu
li tawtorizza lill-Istati Membri li jintrabtu bil-Ftehim u għalhekk
id-Deċiżjoni hija indirizzata lilhom.
4.           IMPLIKAZZJONI BAĠITARJA
L-ebda riskju.
2013/0020 (NLE)
Proposta għal
DEĊIŻJONI TAL-KUNSILL
li tawtorizza lill-Istati Membri biex
iffirmaw, jirratifikaw jew jaċċedu għall-Ftehim ta' Cape Town
tal-2012 dwar l-implimentazzjoni tad-dispożizzjonijiet tal-Protokoll
tal-1993 fir-rigward tal-Konvenzjoni Internazzjonali ta' Torremolinos
għas-Sikurezza tal-Bastimenti tas-Sajd tal-1977,
(Test b'rilevanza għaż-ŻEE)
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 100(2)
tiegħu, flimkien mal-Artikoli 218(5), (218(6)(a)(v) u l-ewwel
subparagrafu tal-Artikolu 218(8) tiegħu,
Wara li kkunsidra l-proposta li saret
mill-Kummissjoni Ewropea,
Wara li kkunsidra l-opinjoni tal-Parlament
Ewropew[4],

Billi:
(1)       L-azzjoni mill-Unjoni Ewropea
fis-settur tat-trasport marittimu għandha timmira biex ittejjeb
is-sikurezza marittima;
(2)       Il-Protokoll ta' Torremolinos
li għandu x'jaqsam mal-Konvenzjoni Internazzjonali ta' Torremolinos dwar
is-Sikurezza tal-Bastimenti tas-Sajd tal-1977, minn issa 'l quddiem
imsejjaħ il-"Protokoll ta’ Torremolinos" kien addottat
fit-2 ta' April 1993.
(3)       Id-Direttiva
tal-Kunsill 97/70/KE[5]
li tistabilixxi reġim armonizzat ta' sigurtà għall-bastimenti
tas-sajd ta' tul ta' 24 metru jew aktar stabbilixxiet standards ta’
sikurezza bbażati fuq il-Protokoll ta’ Torremolinos, waqt li safejn kien
meħtieġ ħadet kont sħiħ taċ-ċirkustanzi
reġjonali u lokali;
(4)       Il-Protokoll ta’ Torremolinos
ma daħalx fis-seħħ, minħabba li r-rekwiżiti minimi
mil-lat tar-ratifika meħtieġa qatt ma nkisbu;
(5)       Sabiex jiġu stabbiliti
bi qbil komuni l-ogħla standards prattikabbli għas-sikurezza
tal-bastimenti tas-sajd li jistgħu jiġu implimentati mill-Istati
kollha kkonċernati, u taħt l-awspiċi tal-Organizzazzjoni
Marittima Internazzjonali (IMO), ġie ffinalizzat abbozz ta’ Ftehim, li
għandu jinqara flimkien mal-Protokoll ta’ Torremolinos, f'konferenza
diplomatika f'Cape Town, l-Afrika t'isfel li seħħet mid-9
sal-11 ta’ Ottubru 2012;
(6)       Dan il-Ftehim, li ġie
adottat fil-11 ta' Ottubru 2012, huwa intitolat "il-Ftehim
ta’ Cape Town tal-2012 dwar l-Implimentazzjoni tad-Dispożizzjonijiet
tal-Protokoll ta’ Torremolinos tal-1993 fir-rigward tal-Konvenzjoni
Internazzjonali ta' Torremolinos għas-Sikurezza tal-Bastimenti tas-Sajd
tal-1977" (minn hawn 'il quddiem imsejjaħ "il-Ftehim").
Il-Ftehim se jkun miftuħ għall-iffirmar fil-kwartieri ġenerali
tal-IMO mill-11 ta' Frar 2013 sal-10 ta' Frar 2014
u minn hemm ’l quddiem se jibqa’ miftuħ għall-adeżjoni.
(7)       Id-dispożizzjonijiet
tal-Ftehim jaqgħu taħt il-kompetenza esklussiva tal-Unjoni
fir-rigward tar-reġim tas-sikurezza tal-Bastimenti tas-sajd b’tul ta’
24 metru jew aktar;
(8)       L-Unjoni Ewropea ma tistax
issir parti mill-Ftehim, peress li ma tinkludix il-klawżola REIO
(Organizzazzjoni Reġjonali għall-Integrazzjoni Ekonomika);
(9)       Huwa fl-interess
tas-sikurezza marittima u l-kompetizzjoni ġusta li l-Istati Membri
tal-Unjoni Ewropea jirratifikaw jew jaċċedu għall-Ftehim biex
jiżguraw id-dħul fis-seħħ tad-dispożizzjonijiet
tal-Protokoll ta’ Torremolinos. Barra minn hekk, id-dħul
fis-seħħ tal-Ftehim se jippermetti l-aġġornament
sussegwenti ta' għadd ta’ dispożizzjonijiet fil-Protokoll permezz ta'
sottomissjonijiet lill-IMO, li minn meta seħħet l-adozzjoni
tad-Direttiva 97/70/KE, m’għadhomx jintużaw;
(10)     Skont l-Artikolu 2(1)
tat-TFUE, il-Kunsill għandu għalhekk jawtorizza lill-Istati Membri
biex jiffirmaw u jirratifikaw il-Ftehim jew biex jaderixxu miegħu
fl-interess tal-Unjoni. Madankollu, sabiex jitħarsu l-livelli attwali ta'
sikurezza pprovduti permezz tad-Direttiva tal-Kunsill 97/70/KE, l-Istati
Membri għandhom, meta jiffirmaw il-Ftehim u jiddepożitaw l-istrumenti
tagħhom ta' ratifika jew adeżjoni, joħroġu dikjarazzjoni
bl-effett li l-eżenzjonijiet previsti mill-Ftehim fi ħdan
ir-Regolamenti 1(6) u 3(3) tiegħu fir-rigward ta' spezzjonijiet
annwali u żona komuni tas-sajd jew żona ekonomika esklussiva
rispettivament għandhom ikunu esklużi mill-applikazzjoni, u
l-bastimenti tas-sajd ta’ dak il-pajjiż terz b’tul ta' 24 metru u
aktar li joperaw fl-ilmijiet territorjali jew interni tagħhom jew
iħottu l-art il-qabda tal-ħut fil-portijiet tagħhom se jkunu suġġetti
għall-istandards tas-sikurezza stabbiliti fid-Direttiva msemmija.
ADOTTA DIN ID-DEĊIŻJONI:
Artikolu 1
L-Istati Membri huma hawnhekk awtorizzati li
jiffirmaw, jiffirmaw u jirratifikaw, jew jaderixxu għal, kif xieraq,
il-Ftehim ta' Cape Town tal-2012 dwar l-Implimentazzjoni tad-dispożizzjonijiet
tal-Protokoll ta’ Torremolinos tal-1993 fir-rigward tal-Konvenzjoni
Internazzjonali ta’ Torremolinos għas-Sikurezza tal-Bastimenti tas-Sajd
tal-1977.
Artikolu 2
L-Istati Membri għandhom jieħdu
l-passi neċessarji biex jiddepożitaw l-istrumenti tagħhom
tar-ratifikazzjoni tal-Ftehim jew l-adeżjoni miegħu għand
is-Segretarju Ġenerali tal-Organizzazzjoni Marittima Internazzjonali
mingħajr dewmien, u fi kwalunkwe każ mhux iktar tard minn sentejn
mid-data tad-dħul fis-seħħ ta’ din id-Deċiżjoni.
Meta l-Istati Membri jiffirmaw, jirratifikaw
jew jaċċedu mal-Ftehim, dawn għandhom ukoll jiddepożitaw
dikjarazzjoni stabbilita fl-Anness ma’ din id-Deċiżjoni.
Artikolu 3
Din id-Deċiżjoni għandha
tidħol fis-seħħ l-għada tal-jum tal-pubblikazzjoni
tagħha f'Il-Ġurnal Uffiċjali tal-Unjoni Ewropea.
Artikolu 4
Din id-Deċiżjoni hija indirizzata
lill-Istati Membri.
Magħmul fi Brussell,
                                                                       Għall-Kunsill
                                                                       Il-President
ANNESS
DIKJARAZZJONI
LI GĦANDHA TIĠI DEPOŻITATA MILL-ISTATI MEMBRI FIL-MUMENT
TAL-FIRMA, IR-RATIFIKA JEW L-ADEŻJONI MAL-FTEHIM TA’ CAPE TOWN TAL-2012
DWAR L-IMPLIMENTAZZJONI TAD-DISPOŻIZZJONIJIET TAL-PROTOKOLL TA’
TORREMOLINOS TAL-1993 DWAR IL-KONVENZJONI INTERNAZZJONALI TA' TORREMOLINOS
GĦAS-SIKUREZZA TAL-BASTIMENTI TAS-SAJD TAL-1997
Bħala parti minn arranġament
reġjonali, awtorizzat permezz tal-Artikolu 3(5) tal-Protokoll ta’
Torremolinos tal-1993, [daħħal isem l-Istat Membru parti
kontraenti] huwa marbut bil-leġiżlazzjoni rilevanti tal-Unjoni
Ewropea (UE) (Direttiva tal-Kunsill 97/70/KE
tal-11 ta' Diċembru 1997) li jistabilixxi reġim
armonizzat ta' sigurtà għall-bastimenti tas-sajd ta' tul ta' 24 metru
jew aktar u li konsegwentement japplika d-dispożizzjonijiet tal-Protokoll
ta’ Torremolinos lil dawk il-bastimenti tas-sajd b'tul ta’ 24 metru jew
aktar li bil-bandiera minn pajjiż terz li joperaw f'ilmijiet territorjali
jew interni tiegħu jew li jħottu l-art il-qabda f’wieħed
mill-portijiet tiegħu, fit-termini stipulati mil-leġiżlazzjoni
tal-UE imsemmija qabel.
Skont dan l-arranġament reġjonali,
l-eżenzjonijiet ipprovduti mill-Ftehim ta' Cape Town fi ħdan
ir-Regolament 1(6) tiegħu fir-rigward ta’ spezzjonijiet annwali u fi
ħdan ir-Regolament 3(3) rigward żona tas-sajd komuni jew
żona ekonomika esklussiva għandhom ikunu esklużi
mill-applikazzjoni.
[1]               ĠU L
34, 9.2.1998, p. 1.
[2]               ĠU L
324, 29.11.2002, p.1
[3]               ILO
(2001) Rapport dwar is-sikurezza u s-saħħa fl-industrija tas-sajd
[4]               ĠU C , , p. .
[5]               ĠU L
34, 9.2.1998, p.1


Avviż Legali Importanti

|

52007PC0318

Proposta għal deċiżjoni tal-Kunsill li tawtorizza lil Franza tapplika rata mnaqqsa tas-sisa fuq ir-rum "tradizzjonali" prodott fid-Dipartimenti extra-Ewropej tagħha u li tħassar id-deċiżjoni tal-Kunsill 2002/166/KE tat-18 ta' Frar 2002  /* KUMM/2007/0318 finali - CNS 2007/0131 */

	[pic] | KUMMISSJONI TAL-KOMUNITAJIET EWROPEJ |Brussel 27.6.2007KUMM(2007) 318 finali2007/0131 (CNS)Proposta għalDEĊIŻJONI TAL-KUNSILLli tawtorizza lil Franza tapplika rata mnaqqsa tas-sisa fuq ir-rum "tradizzjonali" prodott fid-Dipartimenti extra-Ewropej tagħha u li tħassar id-Deċiżjoni tal-Kunsill 2002/166/KE tat-18 ta' Frar 2002(preżentata mill-Kummissjoni)MEMORANDUM TA’ SPJEGAZZJONI1) IL-KUNTEST TAL-PROPOSTA-  Ir-raġunijiet u l-għanijiet tal-propostaIż-żamma tas-settur tal-kannamieli/zokkor/rum fid-Dipartimenti extra-Ewropej (DOM) hija indispensabbli biex jiġi żgurat l-ekwilibriju ekonomiku u soċjali tagħhom. Fil-fatt, fit-tliet Dipartimenti l-aktar milquta, jiġifieri Réunion, Guadeloupe u Martinique, dan is-settur huwa l-oriġini ta' volum ta' kummerċ ta'madwar EUR 250 miljun, u jipprovdi madwar 40 000 impjieg, li minnhom 22 000 huma impjiegi diretti. Il-koltivazzjoni tal-kannamieli hija bil-wisq l-aktar eżempju sinifikanti ta' attività integrata tad-DOM, li tippermetti mhux biss valorizzazzjoni diretta tal-produzzjoni tas-settur permezz tar-rum u z-zokkor, iżda wkoll valorizzazzjoni indiretta permezz ta' prodotti anċillari bħalma huma l-molassi jew il-ħuxlief użati bħala sors ta' enerġija, għalf ta' l-annimali jew fertilizzanti naturali. Barra minn hekk, jeħtieġ li jiġi enfasizzat l-impatt pożittiv tal-koltivazzjoni tal-kannamieli għall-konservazzjoni ta' l-ambjent fid-DOM, bis-saħħa tal-mod li bih din il-koltivazzjoni tiġġieled l-erożjoni, preġju kbir fid-dawl tal-pendili u x-xita qawwija. Bara minn hekk, is-sistema ta' l-għeruq tal-kannamieli, flimkien ma' bżonn relattivament żgħir ta' fertilizzant, jgħinu biex iżommu livell tajjeb tal-kwalità ta' l-ilma. Terġa', ftit jintużaw pestiċidi għal din il-koltivazzjoni. Fl-aħħarnett, skond l-awtoritajiet Franċiżi, ir-residwi mill-proċess industrijali jikkontribwixxu b'mod sinifikanti għall-produzzjoni ta' l-elettriku, u b'hekk jevitaw l-emissjoni fl-arja ta' CO2 minn enerġija fossili. Jikkontribwixxi għalhekk għall-ilħiq ta' l-impenji meħuda fil-livell internazzjonali rigward il-ħarsien ta' l-ambjent permezz tal-Protokoll ta' Kjoto. Flimkien mas-settur tal-banana, din hija l-unika attività ta' esportazzjoni sinifikanti f'reġjuni li fihom l-esportazzjoni ma' tkoprix aktar minn 7% ta' l-importazzjoni.Il-proposta għandha l-għan li Franza tingħata l-awtorizzazzjoni tapplika rata mnaqqsa tas-sisa fuq ir-rum "tradizzjonali" prodott fid-Dipartimenti extra-Ewropej tagħha (DOM) fuq kwantità ta' 108 000 ettolitru ta' alkoħol pur (HAP) mill-1 ta' Jannar 2007 sal-31 ta' Diċembru 2012. Testendi s-sistema fiskali attwali applikabbli għar-rum tradizzjonali sew fil-volum kif ukoll fit-tul ta' żmien, minħabba li l-qagħda ħżienet mill-2001 'l hawn.Fid-dawl ta' kemm huwa ristrett is-suq lokali, id-distillaturi tad-Dipartimenti extra-Ewropej ma jistgħux iżommu l-attivitajiet tagħhom ħlief jekk igawdu minn aċċess suffiċjenti għas-suq ta' Franza kontinentali, li jikkostitwixxi l-iżbokk essenzjali għall-produzzjoni tagħhom tar-rum (aktar minn 50 % tat-total).Id-defiċit kompetittiv tar-rum tradizzjonali fis-suq Komunitarju essenzjalment huwa dovut għal-prezzijiet għolja ta' bejgħ, minħabba l-għoli ta' kemm jiġi jiswa r-rum fid-DOM.B'mod partikolari, l-iżvilupp tal-pagi mill-2001 'l hawn kien kontra d-DOM , b'żieda ta' 24 % fil-paga minima kull siegħa (Smic horaire) bejn l-2001 u l-2006.Barra minn hekk, id-DOM wara l-2001 għamlu investimenti kbar, ta' aktar minn EUR 45.5 miljun. Dawn id-Dipartimenti huma suġġetti għall-istandards Komunitarji ta' l-emissjonijiet u tas-sikurezza, li jirrikjedu investimenti konsiderevoli mhux produttivi [1] . Filwaqt li l-investimenti totali ġew immultiplikati bi 2.6 bejn l-2001 u l-2004, il-proporzjon ta' l-investimenti meħtieġa għall-ħarsien ta' l-ambjent tirrappreżenta EUR 21.3 miljun, jiġifieri 47 % tat-total. Tassew li dawn l-investimenti huma megħjuna parzjalment mill-fondi strutturali[2], li jagħtu kontribut fl-investimenti inizjali tad-distilleriji. Imma jeħtieġ li jingħad li din l-għajnuna ma tikkorrispondix għal 100 % ta' l-investiment meħtieġ, u wkoll li ma tkoprix iż-żieda ta' l-ispejjeż operattivi kkawżata mill-ilħiq ta' l-istandards. Tajjeb li jiġi enfasizzat li din iż-żieda fl-ispejjeż ma tikkontribwixxix għat-titjib tal-produttività, iżda tissarraf fi spiża għall-produzzjoni ta' kull unità għal kull litru ta' rum prodott: l-ispejjeż għall-manutenzjoni u t-tħaddim ta' dan it-tagħmir iżidu kemm jiġi jiswa r-rum b'madwar 10 % sa 15 % skond id-distillerija. Għaldaqstant id-distilleriji jeħtiġlhom jagħmlu sforz finanzjarju kbir kull sena.Dawn l-ispejjeż globali lill-impriżi tad-DOM iqegħduhom f'sitwazzjonjiet finanzjarji li sikwit ikunu diffiċli, f'kuntest regolamentari li kull ma jmur dejjem isir aktar strett. Is-soluzzjoni l-waħdanija għad-distillaturi hija li dawn l-ispejjeż ipattu għalihom b'volumi ogħla ta' produzzjoni, billi jitħallew ikollhom biżżejjed aċċess għas-suq kontinentali, ġaladarba l-volum totali mibgħut lejn is-suq Komunitarju naqas bi 12 % bejn l-2002 (176 791 HAP) u l-2005(155 559 HAP).Għalhekk huwa importanti li d-DOM jitħallew iżommu l-pożizzjoni tagħhom fis-suq kontinetali, billi l-kwota attwali tagħhom tiġi estiża. Filwaqt li l-konsum tar-rum fi Franza żdied b'20 % bejn l-2000 u l-2005, ir-rum tad-DOM irreġistra żieda ta' 16 %, jiġifieri relattivament mar lura fis-suq, filwaqt li fl-istess żmien żdiedu l-ispejjeż tal-produzzjoni. Mill-2005 'l hawn, qed tintuża l-kwota kollha. Tnaqqis fiskali jippermetti li parzjalment jitpatta għall-għoli ta' kemm jiġi jiswa r-rum u għal grad relattivament għoli ta' alkoħol fir-rum tad-DOM, u li b'hekk il-ħwienet il-kbar jibqgħu jistokkjawh.Għal dawn ir-raġunijiet, qed jiġi propost li l-kwota attwali ta' 18 000 HAP tiżdied biex tilħaq total ta' 108 000 HAP, li tikorrispondi għal estrapolazzjoni fuq sitt snin tax-xejra tal-konsum irreġistrata f'dawn l-aħħar snin fi Franza kontinetali.Fid-dawl tal-ħtieġa li l-produtturi tas-settur kannalieli/zokkor/rum tinħolqilhom klima ta' ċertezza ġuridika, u b'kunsiderazzjoni tal-perjodi twal biex meħtieġa ikopru l-ispejjeż tat-tagħmir u tal-bini, u fil-qies tal-bżonn ta' koerenza ma' regoli oħra tal-Komunità, huwa f'loku li jinqabel li din id-deroga tinżamm sa tmiem l-2012.-  Kuntest ġeneraliPermezz ta' Deċiżjoni tal-Kunsill tat-30 ta' Ottubru 1995, fuq ir-rum tradizzjonali prodott fid-DOM, Franza kienet ġiet awtorizzata tapplika rata tas-sisa anqas minn dik sħiħa applikabbli għall-alkoħol etiliku. Din il-miżura kellha tiskadi fil-31/12/2002. Kienet estiża bid-Deċiżjoni tal-Kunsill tat-18 ta' Frar 2002, għal kwota ta' 90 000 HAP. Din id-Deċiżjoni pprovdiet li sa mhux aktar tard mit-30 ta' Ġunju 2006, Franza kellha tibgħat lill-Kummissjoni rapport li jippermetti lil din ta' l-aħħar tivvaluta l-persistenza tar-raġunijiet li ġġustifikaw l-għoti tar-rata mnaqqsa. Fis-27 ta' Diċembru 2005, Franza kkomunikat rapport ta' nofs il-perjodu u talbet kwota addizzjonali għar-rum tradizzjonali. It-talba ta' l-awtoritajiet Franċiżi ġiet eżaminata fir-rigward ta' l-eżiġenzi ta' l-Artikolu 299(2) tat-Trattat tal-KE.-  Dispożizzjonijiet eżistenti fil-qasam tal-propostaB'applikazzjoni ta' l-Artikolu 299(2) tat-Trattat tal-KE, id-dispożizzjonijiet ta' dan it-Trattat għandhom ikunu applikabbli għad-Dipartimenti Franċiżi extra-Ewropej, għall-Azores, Madejra u l-Gżejjer Kanarji. B'danakollu, bili jittieħed kont tas-sitwazzjoni strutturali soċjali u ekonomika tad-Dipartimenti Franċiżi extra-Ewropej, l-Azores, Madejra u l-Gżejjer Kanarji, li hija aktar ikkumplikata bid-distanza u l-insularità tagħhom, bid-daqs żgħir, bit-topografija u l-klima diffiċli, bid-dipendenza ekonomika fuq ftit prodotti, li l-permanenza u l-kumbinazzjoni tagħhom jirrestrinġu bi kbir l-iżvilupp tagħhom, il-Kunsill, b'maġġoranza kkwalifikata fuq proposta mill-Kummissjoni u wara li jikkkonsulta l-Parlament Ewropew, għandu jadotta miżuri speċifiċi bl-iskop li, partikolarment, jistabbilixxi l-kundizzjonijiet ta' l-applikazzjoni tat-Trattat tal-KE għal dawk ir-reġjuni, inklużi l-politiki komuni.Id-Deċiżjoni tal-Kunsill 2002/166/KE tat-18 ta' Frar 2002, li saret abbażi ta' l-artikolu 299(2) tat-Trattat tal-KE, lil Franza jawtorizzaha tapplika rata mnaqqsa tas-sisa fuq ir-rum "tradizzjonali" prodott fid-Dipartimenti Franċiżi extra-Ewropej. Din ir-rata mnaqqsa hija llimitata għal kwota annwali ta' 90 000 HAP. Meta mqabbla mar-rati applikati fuq prodotti simili li ma jkunux ġejjin mid-Dipartimenti Franċiżi extra-Ewropej, ir-rata mnaqqsa tista' tkun anqas mir-rata minima tas-sisa fuq l-alkolħol stabbilita bid-Direttiva 92/84/KEE, iżda ma tistax tkun aktar minn 50% anqas mir-rata tas-sisa nazzjonali normali fuq l-alkoħol. Id-Deċiżjoni tal-Kunsill tapplika sal-31 ta' Diċembru 2009, b'rapport f'nofs il-perjodu, sa mhux aktar tard minn Ġunju 2006. Il-proposta preżenti għandha l-għan li tieħu post dik id-Deċiżjoni.-  Koerenza mal-politiki u l-għanijiet l-oħra ta’ l-UnjoniIl-miżuri speċifiċi pprovduti bl-Artikolu 299(2) tat-Trattat tal-KE jeħtiġilhom iqisu l-karatteristiċi u r-restrizzjonijiet tar-reġjuni l-aktar imbiegħda bla ħsara għall-integrità u l-koerenza ta' l-ordni ġuridiku Komunitarju, inklużi s-suq intern u l-politiki komuni. Din l-esiġenza tqieset permezz ta' eżami partikolarment attent tat-talba mressqa mill-awtoritajiet Franċiżi. Għaldaqstant, filwaqt li t-talba inizjali ta' l-awtoritajiet Franċiżi kienet tinvolvi żieda fil-kwota ta' 30 000 HAP b'ġustifka bbażata fuq l-Artikolu 299(2) tat-Trattat tal-KE, il-Kummissjoni jidhrilha li abbażi ta' l-Artikolu 299(2) tat-Trattat tal-KE hija biss żieda ta' 18 000 HAP li hija ġġustifikata, ġaladarba din tikkorispondi għal estrapolazzjoni tax-xejriet tal-konsum tradizzjonali rreġistrati f'dawn l-aħħar snin fi Franza kontinentali.Fl-analiżi tal-proposta, is-servizzi tal-Kummissjoni qiesu wkoll l-effett ta' miżuri oħra eżistenti fuq is-settur kannamieli/zokkor/rum (ir-reviżjoni ta' l-organizzazjzoni komuni tas-swieq fis-settur taz-zokkor, li saret fi Frar 2006, tikkontribwixxi parzjalment għaż-żamma tas-settur), partikolarment il-miżuri ta' għajnuna stabbiliti fil-qafas tar-Regolament tal-Kunsill (KE) Nru 247/2006 tat-30 ta' Jannar 2006 li jistabbilixxi miżuri speċifiċi għall-agrikultura fir-reġjuni l-aktar 'il bogħod ta' l-Unjoni, kif ukoll il-koerenza ta' dawn il-miżuri mal-proposta preżenti.Għall-produtturi tar-rum maħdum mill-produzzjoni taz-zokkor u tar-rum maħdum mil-molassa, l-għajnuniet mogħtija fil-kuntest ta' l-organizzazzjoni komuni tas-suq jippermettu li jinżamm il-prezz ta' l-akkwist tal-materja prima, minkejja t-tnaqqis fil-prezz taz-zokkor, iżda ma jnaqqsulhomx l-ispejjeż tal-produzzjoni.2) IL-KONSULTAZZJONI MAL-PARTIJIET INTERESSATI U L-VALUTAZZJONI TA’ L-IMPATT-  Konsultazzjoni mal-partijiet interessatiIt-talba ta' l-awtoritajiet Franċiżi tressqet abbażi ta' talbiet mis-setturi ekonomiċi kkonċernati.-  Akkwist u użu ta’ għarfien espertL-użu ta’ esperti esterni ma kienx meħtieġ.-  Valutazzjoni ta’ l-impattIr-rum tad-DOM illum jirrappreżenta madwar 20 % tat-total tas-suq Komunitarju.Il-kwota attwali tirrappreżenta anqas minn 8.68 % tas-suq Komunitarju u ż-żieda proposta fil-kota ma tinvolvix ħlief madwar 1.5 % ta' dan is-suq għal perjodu ta' sitt snin. Tammonta għal 18 000 HAP, kwantità li tikkorrispondi għal estrapolazzjoni fuq sitt snin tax-xejriet tal-konsum tradizzjonali fi Franza kontinentali rreġistrati bejn l-19999 u l-2005.Żvilupp tal-kwantitajiet disponibbli għall-konsumDisponibbli għal-konsum "sisa mnaqqsa" | Barra l-kwota | Pajjiżi terzi | Total |2005 | 90 000 | 35 500 | 5500 | 131 000 |2004 | 87 900 | 30 800 |2003 | 86 400 | 26 200 |2002 | 86 900 | 37 000 |2001 | 86 200 | 26 500 |2000 | 78 300 | 30 000 | 1000 | 109 300 |Varjazzjoni 2000/2005 | 20 %, |Projezzjoni | 18 000 HAP |Il-miżura tikkontribwixxi għall-iżvilupp reġjonali. Il-fiskalità preferenzjali tibbenefika l-atturi differenti tas-settur kannamieli/zokkor/rum:- billi tapplika għall-kwantitajiet disponibbli għall-konsum, lill-konsumatur kontinentali tippermettilu jkollu aċċess għar-rum tradizzjonali tad-DOM bi prezz aċċettabbli;- tippermetti li l-produzzjoni tad-distilleriji jkollha suq u valorizzazzjoni aħjar;- għaldaqstant tiżgura ż-żamma tal-kultivazzjoni tal-kannamieli kif ukoll ta' l-impjiegi marbutin magħha, u tikkontribwixxi għall-utilizzazzjoni ta' l-artijiet tar-reġjuni extra-Ewropej.L-awtoritajiet Franċiżi jqisu li, li ma kienx għall-vantaġġ fiskali, kien jintilef 50 % tas-suq (prinċipalment fi Franza kontinentali), u b'hekk jagħlqu 75 % tad-distilleriji. Jinħassu wkoll effetti oħra fuq il-profitti tas-settur kollu, koltivaturi u impjanti taz-zokkor. Minbarra ż-żamma ta' madwar 22 000 impjieg direttament marbutin mal-produzzjni tar-rum, is-sistema tikkontribwixxi indirettament biex tiġi vvalorizzata l-prouzzjoni ta' prodotii bħall-melassa jew il-ħuxlief li wkoll jinisbu mill-kannamieli u li jintużaw bħala sors ta' enerġija, għalf ta' l-annimali jew fertilizzanti naturali. Is-sistema fiskali ħalliet li jinżammu 11-il distillerija fil-Guadeloupe, 9 fil-Matinique, 3 f'Réunion u waħda fil-Guyane. Kien hemm distillerija waħda biss li waqfet mill-attività matul il-perjodu 2002-2005.Tajjeb li jinsaħaq fuq il-fatt li, fil-perjodu 2000-2005, l-importazzjoni fi Franza kontinentali ta' rum li joriġina fi nħawi oħra kibret b'aktar minn 500 %. Għaldaqstant l-eżistenza ta' sistema fiskali speċifika ma ttellifx il-penetrazzjoni dejjem aktar fis-suq Franċiż ta' rum kompetittiv. Barra minn hekk, titħares l-integrità tas-suq intern: is-sistema fiskali speċifika mogħtija lid-DOM wara l-1995 ma affettwatx l-iżvilupp tas-sehem tas-suq tar-rum ta' oriġini oħra, sew fis-suq Franċiż kif ukoll f'dak intern (meta mqabbel ma' l-1995, is-sehem tas-suq tad-DOM fis-suq intern ta' l-Unjoni Ewropea (Franza eskluża) mar lura b'aktar minn 50 %, filwaqt li s-sehem tas-suq ta' importazzjonijiet mill-pajjiżi AKP u terzi kiber b'aktar minn 20 %, biex fl-2005 kien jirrappreżenta 80 % tal-volum mibjugħ).Għaldaqstant, iż-żieda propsta tal-kwota b'rata mnaqqsa tas-sisa fi Franza kontinetali la għandha tikkawża taqlib is-suq intern u lanqas fil-politika fiskali komuni.3) L-ELEMENTI ġURIDIċI TAL-PROPOSTA-  Sommarju tal-miżuri propostiIl-proposta tawtorizza lil Franza biex tapplika rata mnaqqsa tas-sisa fuq ir-rum "tradizzjonali" prodott fid-Dipartimenti extra-Ewropej tagħha (DOM) fuq kwota annwali ta' 108 000 ettolitru ta' alkoħol pur (HAP) mill-1 ta' Jannar 2007 sal-31 ta' Diċembru 2012.-  Bażi ġuridikaL-Artikolu 299(2) tat-Trattat.-  Il-prinċipju tas-sussidjarjetàIl-proposta taqa’ taħt il-kompetenza esklussiva tal-Komunità. Il-prinċipju tas-sussidjarjetà għalhekk ma japplikax.-  Il-prinċipju tal-proporzjonalitàIl-proposta tikkonforma mal-prinċipju tal-proporzjonalità. Ma tmurx lil hinn minn dak li huwa meħtieġ biex jintlaqa' għall-ispejjeż kbar tal-produtturi tar-rum tradizzjonali.L-awtoritajiet Franċiżi jinotaw ukoll li r-rata mnaqqsa tas-sisa li kienet applikabbli fuq ir-rum tradizzjonali tad-DOM ma ħajret l-ebda kumpanija internazzjonali tal-produzzjoni tistabbilixxi ruħha fid-DOM biex tiżviluppa l-produzzjoni tagħha u b'hekk tgawdi mill-vantaġġ fiskali tas-settur. Mhux talli hekk, talli l-aħħar impriża internazzjonali telqet mill-Martinique fl-2004, filwaqt li baqgħet attiva fis-settur fil-pajjiżi ta' l-AKP.Dan it-tagħrif kumplessivament juri l-proporzjonalità tas-sistema ta' l-għajnuna ma' l-għan imfittex, jiġifieri t-titjib tal-kompetittività tas-settur kannamieli/zokkor/rum, u wkoll li din il-miżura ma affettwatx l-iżvilupp ta' sehem ir-rum minn oriġini oħra fas-suq intern.-  Għażla ta’ l-istrumentL-Artikolu 299(2) tat-Trattat jipprovdi li l-miżuri speċifiċi favur ir-reġjuni l-aktar imbiegħda għandhom jiġu adottati permezz ta' Deċiżjoni tal-Kunsill.4) EFFETT FUQ IL-BAġITIl-proposta ma għandha l-ebda effett fuq il-baġit tal-Komunità.2007/0131 (CNS)Proposta għalDEĊIŻJONI TAL-KUNSILLli tawtorizza lil Franza tapplika rata mnaqqsa tas-sisa fuq ir-rum "tradizzjonali" prodott fid-Dipartimenti extra-Ewropej tagħha u li tħassar id-Deċiżjoni tal-Kunsill 2002/166/KE tat-18 ta' Frar 2002IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 299(2) tiegħu,Wara li kkunsidra l-proposta mill-Kummissjoni[3],Wara li kkunsidra l-opinjoni tal-Parlament Ewropew[4],Billi:(1) B'applikazzjoni ta' l-Artikolu 299(2) tat-Trattat tal-KE, id-dispożizzjonijiet ta' dan it-Trattat għandhom ikunu applikabbli għad-Dipartimenti Franċiżi extra-Ewropej, għall-Azores, Madejra u l-Gżejjer Kanarji. B'danakollu, bili jittieħed kont tas-sitwazzjoni strutturali soċjali u ekonomika tad-Dipartimenti Franċiżi extra-Ewropej, l-Azores, Madejra u l-Gżejjer Kanarji, li hija aktar ikkumplikata bid-distanza u l-insularità tagħhom, bid-daqs żgħir, bit-topografija u l-klima diffiċli, bid-dipendenza ekonomika fuq ftit prodotti, li l-permanenza u l-kumbinazzjoni tagħhom jirrestrinġu bi kbir l-iżvilupp tagħhom, il-Kunsill, b'maġġoranza kkwalifikata fuq proposta mill-Kummissjoni u wara li jikkkonsulta l-Parlament Ewropew, għandu jadotta miżuri speċifiċi bl-iskop li, partikolarment, jistabbilixxi l-kundizzjonijiet ta' l-applikazzjoni tat-Trattat tal-KE għal dawk ir-reġjuni, inklużi l-politiki komuni. Huwa u jadotta dawn il-miżuri, il-Kunsill għandu jqis xi oqsma bħal, partikolarment, il-politika fiskali. Huwa u jadotta dawn il-miżuri l-Kunsill għandu jikkunsidra wkoll il-karatteristiċi u r-restrizzjonijiet partikolari tar-reġjuni l-aktar imbiegħda, bla ħsara għall-integrità u l-koerenza ta' l-ordni ġuridiku Komunitarju, inklużi s-suq intern u l-politiki komuni.(2) Abbażi ta' din id-dispożizzjoni tat-Trattat tal-KE, il-Kunsill adotta, rigward id-Dipartimenti Franċiżi extra-Ewropej, id-Deċiżjoni tal-Kunsill 2002/166/KE tat-18 ta' Frar 2002, li tawtorizza lil Franza testendi rata mnaqqsa tas-sis fuq ir-rum "tradizzjonali" prodott fid-Dipartimenti Franċiżi extra-Ewropej. Meta mqabbla mar-rati applikati fuq prodotti simili li ma jkunux ġejjin mid-Dipartimenti Franċiżi extra-Ewropej, ir-rata mnaqqsa tista' tkun anqas mir-rata minima tas-sisa fuq l-alkolħol stabbilita bid-Direttiva 92/84/KEE, iżda ma tistax tkun aktar minn 50% anqas mir-rata tas-sisa nazzjonali normali fuq l-alkoħol. Id-Deċiżjoni tal-Kunsill tapplika sal-31 ta' Diċembru 2009, b'rapport f'nofs il-perjodu, sa mhux aktar tard minn Ġunju 2006.(3) Fis-27 ta' Diċembru 2005, l-awtoritajiet Franċiżi ppreżentaw rapport f'nofs it-terminu, filwaqt li indikaw li kien jidher indispensabbli li tinżamm il-miżura fiskali applikabbli għar-rum tradizzjonali mibjugħ fis-suq kontinentali. Barra minn hekk, Franza talbet li l-miżura applikabbli għar-rum tradizzjonali mibjugħ fis-suq kontinentali tiġi estiża sew fil-volum kif ukoll fit-tul ta' żmien, fid-dawl ta' l-iżvilupp tas-suq Komunitarju tar-rum li essenzjalment jibbenefika l-prodotti ta' oriġini minn pajjiżi terzi, u fil-qies ta' l-importanza ekonomika u soċjali tas-settur u tal-karattru strutturali tal-kundizzjonijiet ta' produzzjoni li jdgħajfu l-produttività tas-settur fid-Dipartimenti Franċiżi extra-Ewropej (DOM) u li jagħmluha diffiċli li l-produzzjoni tiegħu tinżamm fis-suq Komunitarju.(4) Iż-żamma tas-settur tal-kannamieli/zokkor/rum fid-Dipartimenti extra-Ewropej hija indispensabbli biex jiġi żgurat l-ekwilibriju ekonomiku u soċjali tagħhom. Fil-fatt, fit-tliet Dipartimenti l-aktar milquta, jiġifieri Réunion, Guadeloupe u Martinique, dan is-settur huwa l-oriġini ta' volum ta' kummerċ ta' madwar EUR 250 miljun, u jipprovdi madwar 40 000 impjieg, li minnhom 22 000 huma impjiegi diretti. Jeħtieġ ukoll li jinsaħaq fuq l-impatt pożittiv li k-koltivazzjoni tal-kannamieli għandha fuq il-ħarsien ta' l-ambjent fid-DOM. Flimkien mas-settur tal-banana, din hija l-unika attività ta' esportazzjoni sinifikanti f'reġjuni li fihom l-esportazzjoni ma' tkoprix aktar minn 7% ta' l-importazzjoni. Għaldaqstant, iż-żamma min-naħa ta' Franza, b'deroga mill-Artikolu 90 tat-Trattat, ta' rata mnaqqsa tas-sisa fuq ir-rum "tradizzjonali" prodott fid-Dipartimenti Franċiżi extra-Ewropej hija meħtieġa u ġusifikata bil-għan li l-iżvilupp tagħhom ma jiġix ipperikolat.(5) Ir-reviżjoni ta' l-organizzazzjoni komuni tas-suq fis-settur taz-zokkor li saret fi Frar 2006 tikkontribwixxi parzjalment għaż-żamma tas-settur. Għaldaqstant qed tiġi pprovduta l-implimentazzjoni tal-miżuri ta' għajnuna għas-settur fil-kuntest tas-sistemi POSEI (ir-Regolament tal-Kunsill (KE) Nru 247/2006 tat-30 ta' Jannar 2006 li jistabbilixxi miżuri speċifiċi għall-agrikultura fir-reġjuni l-aktar 'il bogħod ta' l-Unjoni), sew bħala għajnuna Komunitarja kif ukoll dawk nazzjonali, favur it-titjib tal-kompetittività tas-settur kannamieli/zokkor/rum tad-DOM. Madankollu, dawn il-miżuri mhux dejjem jippermettu li jitpatta għat-tneħħija gradwali tal-protezzjonijiet doganali u li jitħares is-sehem tas-suq tar-rum tad-DOM.(6) Fid-dawl ta' kemm huwa ristrett is-suq lokali, id-distillaturi tad-DOM ma jistgħux iżommu l-attivitajiet tagħhom ħlief jekk igawdu minn aċċess suffiċjenti għas-suq ta' Franza kontinentali, li jikkostitwixxi s-suq essenzjali għall-produzzjoni tagħhom tar-rum (aktar minn 50 % tat-total).(7) L-għerq tan-nuqqasijiet ta' kompetittività fis-suq Ewropew, essenzjalment ikkawżati minn prezzijiet tal-bejgħ għoljin, joriġina mis-sitwazzjoni ta' kemm jiġi jiswa r-rum, li kompliet sejra għall-agħar mill-2001 'l hawn. Wara dik id-data, sew l-iepsejjeż tal-produzzjoni kif ukoll tax-xogħol żdiedu bil-qawwi fid-DOM. Barra minn hekk, ir-rum tad-DOM jeħtieġlu jirrispetta l-istandards regolamentari tal-Komunità, u dan jirrikjedi investimenti mhux produttivi kbar. Mindu l-2001, l-investimenti magħmula fid-DOM qabżu EUR 45.5 miljun, li minnhom l-investimenti biss għall-ħarsien ta' l-ambjent jirrappreżentaw 47% tat-total. Filwaqt li huwa tassew li parti minn dawn l-investimenti tirċievi l-għajnuna permezz tal-fondi strutturali, dan ma jgħoddx għall-ispejjeż operattivi li jikkawżaw u li jgħollu kemm jiġi jiswa r-rum b'madwar 10 % sa 15 % skond id-distillerija.(8) Dawn l-ispejjeż ilkoll flimkien, li żdiedu ħafna mill-2001, lill-impriżi tad-DOM idaħħalhom f'sitwazzjonijiet finazjarji diffiċli. Is-soluzzjoni l-waħdanija biex tiġi żgurata ż-żamma tas-settur hija li l-ispejjeż jinfirxu fuq volumi akbar ta' produzzjoni.(9) Mill-2002 'il hawn, il-volum totali mibgħut lejn is-suq Komunitarju naqas bi 12 %, billi għadda minn 176 791 HAP għal 155 559 HAP. Għalhekk huwa biss bis-saħħa tas-suq kontinentali, li fih ir-rum tad-DOM huwa kopert b'sistema fiskali speċifika, li s-settur tar-rum tad-DOM jitħalla jpatti parzjalment għal kemm jiġi jiswa r-rum, u b'hekk jirnexxielu jżomm għaddej. Billi jeħtieġ li l-kompetittività tar-rum tradizzjonali tad-DOM tiġi appoġġata fis-suq kontinentali bil-għan li tinżamm l-attività tas-settur kannamieli/zokkor/rum ta' dawn id-Dipartimenti, huwa f'loku li ssir reviżjoni tal-kwantitajiet ta' rum tradizzjonali li joriġinaw fid-DOM u li jgawdu minn rata mnaqqsa tas-sisa meta jitqiegħdu fis-suq għall-konsum.(10) Il-vantaġġ fiskali awtorizzat bid-Deċiżjoni preżenti ma jmurx lil hinn mnn dak li huwa meħtieġ biex il-produtturi tar-rum tradizzjonali jiffaċċaw l-ispiża għolja tal-produzzjoni li għandhom.(11) Sabiex jiġi żgurat li d-Deċiżjoni preżenti ma tagħmilx deni lill-integrità tas-suq intern, il-kwantitajiet ta' rum li joriġinaw fid-DOM u li jistgħu jgawdu minn din il-miżura ma jistgħux, bħalma dari kien il-każ, ikunu akbar mill-konsum kummerċjali rreġistrat f'dawn l-aħħar snin, skond l-oriġini tal-provvisti tas-suq.(12) Fid-dawl tal-ħtieġa li l-produtturi tas-settur kannamieli/zokkor/rum tinħolqilhom klima ta' ċertezza ġuridika, u b'kunsiderazzjoni tal-perjodi twal meħtieġa biex ikopru l-ispejjeż tat-tagħmir u tal-bini, u fil-qies tal-bżonn ta' koerenza ma' regoli oħra tal-Komunità, huwa f'loku li jinqabel li din id-deroga tinżamm sa tmiem l-2012.(13) Madankollu, jeħtieġ ukoll li ma' l-għotja ta' perjodu tali jkun hemm l-obbligu li jsir rapport intermedju li lill-Kummissjoni jippermettilha tivvaluta l-persistenza tar-raġunijiet li ġustifikaw id-deroga fiskali, u jekk ikun il-każ, li teżamina l-ħtieġa li tirrevedi l-perjodu jew il-kwantitajiet ikkonċernati skond liżvilupp tas-suq Komunitarju tar-rum.(14) Jeħtieġ li d-Deċiżjoni tal-Kunsill 2002/166/KE tkun sostitwita.(15) Id-Deċiżjoni preżenti hija bla ħsara għall-applikazzjoni possibbli ta' l-Artikoli 87 u 88 tat-Trattat.ADOTTAT DIN ID-DEĊIŻJONI:Artikolu 1B'deroga mill-Artikolu 90 tat-Trattat, Franza hija awtorizzata testendi l-applikazzjoni fit-territorju kontinentali tagħha, fuq ir-rum "tradizzjonali" prodott fid-DOM tagħha, ta' rata tas-sisa anqas mir-rata sħiħa fuq l-akoħol definita bl-Artikolu 3 tad-Direttiva tal-Kunsill 92/84/KEE tad-19 ta' Ottubru 1992 dwar l-approssimazzjoni tar-rati tat-taxxa tas-sisa fuq l-alkoħol u x-xorb alkoħoliku.Artikolu 2Id-deroga msemmija fl-Artikolu 1 hija llimitata għar-rum kif definit fl-Artikolu 1(4)(a) tar-Regolament tal-Kunsill (KEE) Nru 1576/89 tad-29 ta' Mejju 1989 li jistabbilixxi regoli ġenerali dwar id-definizzjoni, id-deskrizzjoni u l-preżentazzjoni ta’ xorb spirituż, u prodott fid-DOM mill-kannamieli maħsuda fil-post tal-produzzjoni, li jkollu kontenut ta' sustanzi volatili għajr l-alkoħol etiliku u metiliku li jkun ugwali għal 225 gramma kull ettolitru ta' alkoħol pur, jew ogħla minn hekk, u li jkun kiseb tismija alkometrika li tkun ta' 40 % vol. jew aktar.Artikolu 31. Ir-rata mnaqqsa tas-sisa applikabbli għall-prodott imsemmi fl-Artikolu 2 hija llimitata għal kwota annwali ta' 108 000 ettolitru ta' alkoħol pur.2. Ir-rata mnaqqsa tista' tkun anqas mir-rata minima tas-sisa fuq l-akoħol definita bid-Direttiva 92/84/KEE, iżda ma tistax tkun aktar minn 50% anqas mir-rata tas-sisa nazzjonali normali fuq l-akoħol.Artikolu 4Sa mhux aktar tard mit-30 ta' Ġunju 2010, Franza għandha tikkomunika lill-Kummissjoni rapport li jippermetti lil din ta' l-aħħar tivvaluta l-persistenza tar-raġunijiet li jkunu ġġustifikaw l-għoti ta' rata mnaqqsa, u jekk ikun il-każ, il-ħtieġa li l-kwota tinbidel skond l-iżvilupp tas-suq.Artikolu 5Din id-Deċiżjoni għandha tapplika mill-1 ta' Jannar 2007 sal-31 ta' Diċembru 2012.Artikolu 61. Id-Deċiżjoni 2002/166/KE tat-18 ta' Frar 2002 b'dan hija mħassra.2. Referenzi għad-Deċiżjoni mħassra għandhom jinftiehmu bħala referenzi għad-Deċiżjoni preżenti.Artikolu 7Din id-Deċiżjoni hija indirizzata lir-Repubblika Franċiża.Magħmul fi Brussel,Għall-KunsillIl-President [1] Bħala eżempju, l-ispejjeż tal-produzzjoni tal-cachaça huma daqs l-ispejjeż li d-DOM jagħmlu biss biex iħarsu l-istandards ambjentali.[2] L-għajnuniet għall-modernizzazzjoni eliġibbli għall-kofinanzjament ma jistgħux ikopru miżuri għaż-żieda tal-kapaċità.[3] ĠU C […], […], p. […].[4] ĠU C […], […], p. […].


Avviż Legali Importanti

|

52007PC0290

Proposta għal deċiżjoni tal-Kunsill dwar in-non inklużjoni ta' methomyl fl-Anness I tad-direttiva tal-Kunsill 91/414/KEE u l-irtirar ta’ awtorizzazzjonijiet għal prodotti għall-ħarsien tal-pjanti li fihom dik is-sustanza  /* KUMM/2007/0290 finali */

	[pic] | KUMMISSJONI TAL-KOMUNITAJIET EWROPEJ |Brussel 8.6.2007KUMM(2007) 290 finaliProposta għalDEĊIŻJONI TAL-KUNSILLdwar in-non inklużjoni ta' methomyl fl-Anness I tad-Direttiva tal-Kunsill 91/414/KEE u l-irtirar ta’ awtorizzazzjonijiet għal prodotti għall-ħarsien tal-pjanti li fihom dik is-sustanza(preżentata mill-Kummissjoni)MEMORANDUM TA’ SPJEGAZZJONIL-abbozz anness ta’ proposta għal Deċiżjoni tal-Kunsill jirrigwarda n-non-inklużjoni tal-methomyl bħala sustanza attiva fil-lista pożittiva (Anness I) tad-Direttiva tal-Kunsill 91/414/KEE u l-irtirar tal-prodotti għall-ħarsien tal-pjanti li fihom dik is-sustanza. Il-proposta għan-non-inklużjoni hija msejsa fuq xi tħassib li qam matul il-valutazzjoni ta' din is-sustanza attiva.Id-Direttiva tal-Kunsill 91/414/KEE toħloq qafas armonizzat għall-awtorizzazzjoni u t-tqegħid fis-suq tal-prodotti għall-ħarsien tal-pjanti. Is-sustanzi attivi li jkunu maħsuba għall-użu bħala prodotti għall-ħarsien tal-pjanti jiġu valutati u awtorizzati f’livell Komunitarju, u elenkati fl-Anness I tad-Direttiva. Il-prodotti individwali għall-ħarsien tal-pjanti li jkun fihom sustanzi attivi jiġu valutati u awtorizzati mill-Istati Membri taħt regoli armonizzati.Id- data mressqa mill-industrija kienet valutata inizjalment minn Stat Membru relatur, f'dan il-każ ir-Renju Unit, li ressaq abbozz ta' rapport ta' valutazzjoni. L- Awtorità Ewropea dwar is-Sigurtà Alimentari ta' l-Ikel organizzat reviżjoni inter pares tal-valutazzjoni inizjali u kienet ipprovdiet lill-Kummissjoni b'konklużjoni ta' valutazzjoni tar-riskju għall-methomyl fit-23 ta' Ġunju 2006.Matul il-valutazzjoni ta' din is-sustanza attiva, qam xi tħassib. B'mod partikolari, imsejjes fuq it-tagħrif disponibbli, l-esponiment ta' l-operatur ikun jaqbeż l-LEAO (il-livell ta' esponiment aċċettabbli ta' l-operatur) u ma ntweriex li l-esponiment ta' l-operatur u tal-persuni fil-qrib huwa aċċettabbli. Barra minn hekk, rigward l-ekotossikoloġija, hemm tħassib minħabba riskju għoli għall-għasafar u l-mammiferi, għall-organiżmi akkwatiċi, għan-naħal u l-artropodi.L-abbozz tad-deċiżjoni għal non-inklużjoni tressaq fis-16 ta' Marzu 2007 quddiem il-Kumitat Permanenti dwar il-Katina Alimentari u Saħħet l-Annimali, fejn:-  18-il Stat Membru vvota favur (199 vot)-  7 Stati Membri vvotaw kontra (107 voti)-  2 Stati Membri astjenew (39 vot)Il-Kumitat ma ta l-ebda opinjoni. Għalhekk, skond l-Artikolu 19 tad-Direttiva 91/414/KEE u skond l-Artikolu 5 tad-Deċiżjoni tal-Kunsill 1999/468/KE, il-Kummissjoni jeħtiġilha tressaq lill-Kunsill proposta rigward il-miżuri li għandhom jittieħdu, filwaqt li l-Kunsill għandu tliet xhur biex jaġixxi b’maġġoranza kwalifikata.L-abbozz tad-Deċiżjoni mhuwiex suġġett għad-dritt ta’ l-iskrutinju tal-Parlament Ewropew (Artikolu 8 tad-Deċiżjoni tal-Kunsill 1999/468/KE).Proposta għalDEĊIŻJONI TAL-KUNSILLdwar in-non inklużjoni ta' methomyl fl-Anness I tad-Direttiva tal-Kunsill 91/414/KEE u l-irtirar ta’ awtorizzazzjonijiet għal prodotti għall-ħarsien tal-pjanti li fihom dik is-sustanza(Test b’rilevanza għaż-ŻEE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Direttiva tal-Kunsill 91/414/KEE tal-15 ta' Lulju 1991 li tikkonċerna t-tqegħid fis-suq ta' prodotti għall-protezzjoni tal-pjanti[1], u b'mod partikolari r-raba' subparagrafu ta' l-Artikolu 8(2) tagħha,Billi:(1) L-Artikolu 8(2) tad-Direttiva 91/414/KEE jistipola li Stat Membru jista’, matul perjodu ta’ 12-il sena min-notifika ta’ dik id-Direttiva, jawtorizza t-tqegħid fis-suq ta’ prodotti għall-protezzjoni tal-pjanti li fihom sustanzi attivi mhux elenkati fl-Anness I ta’ dik id-Direttiva li diġà jinsabu fis-suq sentejn wara d-data tan-notifika, filwaqt li dawk is-sustanzi jkunu qegħdin jiġu eżaminati bil-mod fil-qafas ta’ programm ta’ ħidma.(2) Ir-Regolamenti tal-Kummissjoni (KE) Nru 451/2000[2] u (KE) Nru 703/2001[3] jistipulaw ir-regoli dettaljati għall-implimentazzjoni tat-tieni stadju tal-programm ta’ ħidma msemmi fl-Artikolu 8(2) tad-Direttiva 91/414/KEE u jistabbilixxu lista ta’ sustanzi attivi li għandhom jiġu vvalutati, bil-għan ta’ l-inklużjoni possibbli tagħhom fl-Anness I tad-Direttiva 91/414/KEE. Din il-lista tinkludi l-methomyl.(3) Għall-methomyl, l-effetti fuq is-saħħa tal-bniedem u fuq l-ambjent ġew valutati skond id-dispożizzjonijiet stipolati fir-Regolamenti (KE) Nru 451/2000 u (KE) Nru 703/2001 għal firxa ta’ użi proposti min-notifikant. Barra minn hekk, dawn ir-Regolamenti jinnominaw lill-Istati Membri relaturi li għandhom jippreżentaw ir-rapporti ta’ valutazzjoni u r-rakkomandazzjonijiet rilevanti lill-Awtorità Ewropea dwar is-Sigurtà Alimentari (EFSA) skond l-Artikolu 8(1) tar-Regolament (KE) Nru 451/2000. Għall-methomyl, l-Istat Membru relatur kien ir-Renju Unit u kull informazzjoni rilevanti tressqet fit-3 ta’ Mejju 2004.(4) Ir-rapport ta' valutazzjoni saritlu reviżjoni inter pares mill-Istati Membri u l-EFSA u kien ippreżentat lill-Kummissjoni fit-23 ta' Ġunju 2006 fil-format ta' konklużjoni ta' l-EFSA fir-rigward tar-reviżjoni inter pares tal-valutazzjoni tar-riskju tal-pestiċidi tas-sustanza attiva methomyl[4]. Dan ir-rapport kien revedut mill-Istati Membri u l-Kummissjoni fi ħdan il-Kumitat Permanenti tal-Katina Alimentari u s-Saħħa ta' l-Annimali.(5) Matul il-valutazzjoni ta' din is-sustanza attiva, qam xi tħassib. B'mod partikolari, imsejjes fuq it-tagħrif disponibbli, l-esponiment ta' l-operatur ikun jaqbeż l-LEAO (il-livell ta' esponiment aċċettabbli ta' l-operatur) u ma ntweriex li l-esponiment ta' l-operatur u tal-persuni fil-qrib huwa aċċettabbli. Barra minn hekk, rigward l-ekotossikoloġija, hemm tħassib minħabba f'riskju għoli għall-għasafar u l-mammiferi, għall-organiżmi akkwatiċi, għan-naħal u l-artropodi.(6) Il-Kummissjoni stiednet lin-notifikant sabiex jippreżenta l-kummenti tiegħu dwar ir-riżultati tar-reviżjoni inter pares u dwar jekk kienx beħsiebu jkompli jappoġġja is-sustanza jew le. In-notifikant ippreżenta l-kummenti tiegħu li ġew eżaminati bir-reqqa. Madankollu, minkejja l-argumenti mressqa, t-tħassib imsemmi hawn fuq baqa' mhux solvut, u valutazzjonijiet li saru abbażi tat-tagħrif ippreżentat u vvalutat matul il-laqgħat ta' esperti ta' l-EFSA ma wrewx li wieħed jista' jistenna li, fil-kondizzjonijiet proposti ta' użu, prodotti għall-ħarsien tal-pjanti li fihom il-methomyl jissodisfaw b'mod ġenerali r-rekwiżiti stipulati fl-Artikolu 5(1)(a) u (b) tad-Direttiva 91/414/KEE.(7) Għalhekk, il-methomyl m’għandux ikun inkluż fl-Anness I tad-Direttiva 91/414/KEE.(8) Għandhom jittieħdu miżuri biex jiżguraw li l-awtorizzazzjonijiet mogħtija għall-prodotti għall-ħarsien tal-pjanti li jkun fihom il-methomyl jiġu rtirati fi żmien perjodu preskritt u ma jiġux imġedda u li ma jingħatawx awtorizzazzjonijiet ġodda għal prodotti bħal dawn.(9) Kull perjodu ta' konċessjoni mogħti minn Stat Membru għar-rimi, il-ħażna, it-tqegħid fis-suq u l-użu tal-ħażniet eżistenti ta' prodotti għall-ħarsien tal-pjanti li fihom il-methomyl, għandu jkun limitat għal perjodu ta' tnax-il xahar biex jippermetti li l-ħażniet eżistenti jkunu użati fi staġun ieħor tat-tkabbir, li jiżgura li l-prodotti għall-ħarsien tal-pjanti li fihom il-methomyl jistgħu jibqgħu jinkisbu mill-bdiewa sa 18-il xahar wara l-adozzjoni ta' din id-Deċizjoni.(10) Din id-deċiżjoni hija bla ħsara għat-tressiq ta' applikazzjoni għall-methomyl skond id-dispożizzjonijiet ta' l-Artikolu 6 (2) tad-Direttiva 91/414/KEE fid-dawl ta’ inklużjoni possibbli fl-Anness I tagħha.(11) Il-Kumitat Permanenti dwar il-Katina ta’ l-Ikel u s-Saħħa ta’ l-Annimali ma tax opinjoni fil-limitu taż-żmien stabbilit mill-President tiegħu.ADOTTA DIN ID-DEĊIŻJONI:Artikolu 1Il-methomyl mhux se jiġi inkluż bħala sustanza attiva fl-Anness I tad-Direttiva 91/414/KEE.Artikolu 2L-Istati Membri għandhom jiżguraw li:(a) awtorizzazzjonijiet għal ħarsien tal-pjanti li fihom il-methomyl ikunu irtirati sa [... NIŻŻEL ID-DATA SITT XHUR MID-DATA TA' L-ADOZZJONI TA' DIN ID-DEĊIŻJONI] ;(b) l-ebda awtorizzazzjoni għal prodotti għall-ħarsien tal-pjanti li fihom il-methomyl m’hi se tingħata jew tiġġedded mid-data tal-pubblikazzjoni ta’ din id-Deċiżjoni.Artikolu 3Kull perjodu ta’ konċessjoni mogħti mill-Istati Membri skond id-dispożizzjonijiet ta’ l-Artikolu 4(6) tad-Direttiva 91/414/KEE, għandu jkun qasir kemm jista’ jkun u għandu jiskadi mhux aktar tard minn [... NIZZEL ID-DATA 18-IL XAHAR MILL-ADOZZJONI TA DIN ID-DEĊIŻJONI] .Artikolu 4Din id-Deċiżjoni hi ndirizzata lill-Istati Membri.Magħmula fi Brussell,Għall-KunsillIl-President [1] ĠU L 230, 19.8.1991, p. 1. Id-Direttiva kif emendata l-aħħar bid-Direttiva tal-Kummissjoni 2007/.../KE (ĠU L ..., ... 2007, p. ...).[2] ĠU L 55, 29.2.2000, p. 25. Ir-Regolament kif emendat l-aħħar bir-Regolament (KE) Nru 1044/2003 (ĠU L 151, 19.6.2003, p. 32).[3] ĠU L 98, 7.4.2001, p. 6.[4] EFSA Scientific Report (2006) 83, 1-73, Conclusion regarding the peer review of pesticide risk assessment of methomyl.


title: Proposta għal deċiżjoni tal-Kunsill skond l-Artikolu 122(2) tat-Trattat tal-KE dwar l-adozzjoni tal-munita unika fl-1 ta' Jannar 2008 min-naħa ta' Malta

text:
Avviż Legali Importanti

|

52007PC0259

	[pic] | KUMMISSJONI TAL-KOMUNITAJIET EWROPEJ |Brussel 16.5.2007KUMM(2007) 259 finali2007/0092 (CNS)Proposta għalDEĊIŻJONI TAL-KUNSILLskond l-Artikolu 122(2) tat-Trattat tal-KE dwar l-adozzjoni tal-munita unika fl-1 ta' Jannar 2008 min-naħa ta' Malta(preżentata mill-Kummissjoni)MEMORANDUM TA’ SPJEGAZZJONIFit-3 ta' Mejju 1998, il-Kunsill iddeċieda li l-Belġju, il-Ġermanja, Spanja, l-Irlanda, l-Italja, il-Lussemburgu, l-Olanda, il-Portugall, l-Awstrija u l-Finlandja kienu ssodisfaw il-kundizzjonijiet meħtieġa għall-adozzjoni tal-munita unika fl-1 ta' Jannar 1999. Id-Danimarka u r-Renju Unit utilizzaw il-klawsoli "opt-out" tagħhom, u għaldaqstant ma ġewx evalwati mill-Kunsill. Il-Kunsill qies il-Greċja u l-Iżvezja bħala Stati Membri b'deroga. Fid-19 ta' Ġunju 2000, il-Kunsill iddeċieda li l-Greċja kienet issodisfat il-kundizzjonjiet meħtieġa biex tadotta l-euro fl-1 ta' Jannar 2001. Il-pajjiżi li dħalu fl-Unjoni Ewropea fl-1 ta' Mejju 2004 (ir-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja) saru Stati Membri b'deroga skond l-Artikolu 4 ta' l-Att ta' l-Adeżjoni rispettiv. Fil-11 ta' Lulju 2006, il-Kunsill iddeċieda li s-Slovenja kienet issodisfat il-kundizzjonjiet meħtieġa biex tadotta l-euro fl-1 ta' Jannar 2007. Il-Bulgarija u r-Rumanija, li daħlu fl-Unjoni Ewropea fl-1 ta' Jannar 2007, saru Stati Membri b'deroga skond l-Artikolu 5 ta' l-Att ta' l-Adeżjoni rispettiv.L-Artikolu 122(2) jistabbilixxi l-proċeduri għat-tħassir ta' derogi. Dawn il-proċeduri għandhom jinbdew talanqas darba kull sentejn jew inkella fuq talba ta' Stat Membru b'deroga. Skond dawn il-proċeduri, il-Kummissjoni u l-Bank Ċentrali Ewropew (BĊE) jeħtiġilhom jirrappurtaw lill-Kunsill skond l-Artikolu 121(1) fuq il-progress li jkun sar fit-twettiq, min-naħa ta' Stati membri b'deroga, ta' l-obbligi tagħhom dwar l-ilħiq ta' l-unjoni ekonomika u monetarja. Abbażi tar-rapport tagħha stess u dak tal-BĊE, il-Kummissjoni tista' tressaq lill-Kunsill proposta għal Deċiżjoni tal-Kunsill li tħassar id-deroga lill-Istati Membri li jissodisfaw il-kundizzjonijiet meħtieġa.Il-Kummissjoni u l-BĊE evalwaw il-pajjiżi kollha b'deroga fl-2006. Fis-27 ta' Frar 2007, Malta ressqet talba biex issir valutazzjoni ġdida tal-konverġenza, bil-għan li ddaħħal l-euro fl-1 ta' Jannar 2008 kemmildarba d-deroga tiġi rrevokata. B'risposta għal din it-talba, il-Kummissjoni u l-BĊE ħejjew rapporti dwar il-konverġenza għal Malta.Ir-rapport tal-Kummissjoni dwar il-konverġenza għal Malta ġie adottat mill-Kulleġġ tal-Kummissarji fis-16 ta' Mejju 2007. Il-BĊE adotta r-rapport tiegħu fl-istess jum. Ir-rapporti jinkludu eżami tal-kompatibbiltà bejn il-leġiżlazzjonijiet nazzjonali ta' kull Stat Membru, inklużi l-istatuti tal-bank ċentrali tiegħu, u l-Artikoli 108 u 109 tat-Trattat u l-Istatut tas-Sistema Ewropea tal-Banek Ċentrali (SEBĊ) u l-BĊE. Ir-rapporti jeżaminaw ukoll l-ilħiq ta' grad għoli ta' konverġenza sostenibbli b'referenza għas-sodisfar tal-kriterji ta' konverġenza min-naħa ta' kull Stat Membru, u jqisu bosta fatturi oħra li jissemmew fl-aħħar subparagrafu ta' l-Artikolu 121(1).Fir-rapport ta' konverġenza tagħha, il-Kummissjoni tasal għall-konklużjoni li f'Malta ntlaħaq grad għoli ta' konverġenza sostenibbli.Abbażi tar-rapport tagħha u dak tal-BĊE, il-Kummissjoni adottat il-proposta annessa għal Deċiżjoni tal-Kunsill biex id-deroga ta' Malta titħassar b'effett mill-1 ta' Jannar 2008.2007/0092 (CNS)Proposta għalDEĊIŻJONI TAL-KUNSILLskond l-Artikolu 122(2) tat-Trattat tal-KE dwar l-adozzjoni tal-munita unika fl-1 ta' Jannar 2008 min-naħa ta' MaltaIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 122(2) tiegħu,Wara li kkunsidra l-proposta mill-Kummissjoni,Wara li kkunsidra r-rapport tal-Kummissjoni[1],Wara li kkunsidra r-rapport tal-Bank Ċentrali Ewropew[2],Wara li kkunsidra l-opinjoni tal-Parlament Ewropew,War li kkunsidra d-diskussjoni tal-Kunsill, imlaqqa' fil-kompożizzjoni ta' Kapijiet ta' Stati jew ta' Gvernijiet,Billi:(1) It-tielet fażi ta' l-unjoni ekonomika u monetarja (UEM) bdiet fl-1 ta' Jannar 1999. Il-Kunsill, imlaqqa' fi Brussell fit-3 ta' Mejju 1998 fil-kompożizzjoni tiegħu tal-Kapijiet ta' Stati jew ta' Gvernijiet, iddeċieda li l-Belġju, il-Ġermanja, Spanja, Franza, l-Irlanda, l-Italja, il-Lussemburgu, l-Olanda, l-Awstrija, il-Portugall u l-Finlandja kienu ssodisfaw il-kundizzjonijiet meħtieġa għall-adozzjoni tal-munita unika fl-1 ta' Jannar 1999[3].(2) Il-Kunsill iddeċieda fid-19 ta' Ġunju 2000 li l-Ġreċja kienet issodisfat il-kundizzjonjiet meħtieġa biex tadotta l-euro fl-1 ta' Jannar 2001[4]. Fil-11 ta' Lulju 2006, il-Kunsill iddeċieda li s-Slovenja kienet issodisfat il-kundizzjonjiet meħtieġa biex tadotta l-euro fl-1 ta' Jannar 2007[5].(3) Skond il-paragrafu 1 tal-Protokoll dwar ċerti dispożizzjonijiet rigward ir-Renju Unit tal-Gran Brittanja u l-Irlanda ta' Fuq anness mat-Trattat, ir-Renju Unit innotifika lill-Kunsill li ma kienx biħsiebu jgħaddi għat-tielet fażi ta' l-UEM fl-1 ta' Jannar 1999. Din in-notifika ma tbiddlitx. Skond il-paragrafu 1 tal-Protokoll dwar ċerti dispożizzjonijiet rigward id-Danimarka anness mat-Trattat u d-Deċiżjoni meħuda mill-Kapijiet ta' Stat jew Gvernijiet f'Edinburgh f'Diċembru 1992, id-Danimarka nnotifikat lill-Kunsill li ma kenitx sejra tieħu sehem fit-tielet fażi ta' l-UEM. Id-Danimarka ma talbitx li tinbeda l-proċedura msemmija fl-Artikolu 122(2) tat-Trattat.(4) Permezz tad-Deċiżjoni 1998/317/KE, l-Iżvezja għandha deroga kif definita fl-Artikolu 122 tat-Trattat. Skond l-Artikolu 4 ta' l-Att ta' l-Adeżjoni[6], ir-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja u s-Slovakkja għandhom deroga kif definita fl-Artikolu 122 tat-Trattat. Skond l-Artikolu 5 ta’ l-Att ta’ l-Adeżjoni rispettiv[7], il-Bulgarija u r-Rumanija għandhom droga kif definit fl-Artikolu 122 tat-Trattat.(5) Il-Bank Ċentrali Ewropew (BĊE) ġie stabbilit fl-1 ta' Lulju 1998. Is-Sistema Monetarja Ewropea ġiet sostitwita minn mekkaniżmu għar-rati tal-kambju, li t-twaqqif tiegħu ġie miftiehem permezz ta' riżoluzzjoni tal-Kunsill Ewropew dwar l-istabbiliment ta' mekkaniżmu għar-rati tal-kambju fit-tielet fażi ta' l-unjoni ekonomika u monetarja tas-16 ta' Ġunju 1997[8]. Il-proċeduri għal mekkaniżmu għar-rati tal-kambju fit-tielet fażi ta' l-unjoni ekonomika u monetarja (ERM II) ġew stabbiliti fil-Ftehim ta' l-1 ta' Settembru 1998 bejn il-BĊE u l-banek ċentrali nazzjonali ta' l-Istati Membri barra ż-żona ta' l-euro li jistabbilixxi l-proċeduri operattivi għal mekkaniżmu għar-rati tal-kambju fit-tielet fażi ta' l-unjoni ekonomika u monetarja[9].(6) L-Artikolu 122(2) tat-Trattat jistabbilixxi l-proċeduri għat-tħassir tad-derogi ta' l-Istati Membri kkonċernati. Skond dak l-Artikolu, talanqas darba kull sentejn, jew inkella fuq talba ta' Stat Membru b'deroga, il-Kummissjoni u l-BĊE għandhom jirrappurtaw lill-Kunsill skond il-proċedura stipulata fl-Artikolu 121(1) tat-Trattat. Fit-27 ta' Frar 2007, Malta ressqet talba formali għal valutazzjoni tal-konverġenza.(7) Il-leġiżlazzjoni nazzjonali fl-Istati Membri, inklużi l-istatuti tal-banek ċentrali nazzjonali, għandhom jiġu adattati skond il-ħtieġa bil-għan li tiġi żgurata l-kompatibbiltà ma' l-Artikoli 108 u 109 tat-Trattat u l-Istatut tas-SEBĊ. Ir-rapporti tal-Kummissjoni u tal-BĊE jagħtu evalwazzjoni dettaljata tal-kompatibbiltà tal-leġiżlazzjoni ta' Malta ma' l-Artikoli 108 u 109 tat-Trattat u u l-Istatut tas-SEBĊ.(8) Skond l-Artikolu 1 tal-Protokoll dwar il-kriterji ta' konverġenza msemmija fl-Artikolu 121 tat-Trattat li jistabbilixxi l-Komunità Ewropea, il-kriterju dwar l-istabbiltà tal-prezzijiet li jissemma fl-ewwel inċiż ta' l-Artikolu 121(1) tat-Trattat ifisser li Stat Membru jkun għandu prestazzjoni tal-prezzijiet li tkun sostenibbli u rata medja ta' inflazzjoni, li tkun ġiet osservata matul perjodu ta' sena qabel l-eżami, li ma tkunx taqbeż b'iktar minn punt perċentwali u nofs dik ta', l-aktar nett, it-tliet Stati Membri bl-aħjar prestazzjonijiet f'termini ta' stabbiltà tal-prezzijiet. Għall-finijiet tal-kriterju dwar l-istabbiltà tal-prezzijiet, l-inflazzjoni għandha titkejjel permezz ta' l-indiċijiet armonizzati tal-prezzijiet għall-konsumatur (HICPs) definiti fir-Regolament tal-Kunsill (KE) Nru 2494/95[10]. Għall-evalwazzjoni tal-kriterju ta' l-istabbiltà tal-prezzijiet, l-inflazzjoni ta' Stat Memrbu titkejjel permezz tal-bidla perċentwali fil-medja aritmetika tat-12-il indiċi ta' kull xahar f'relazzjoni mal-medja aritmetika tat-12-il indiċi mensili tal-perjodu ta' qabel. Fil-perjodu ta' sena li ntemm f'Marzu 2007, it-tliet Stati Membri li laħqu l-aqwa riżultati f'dik li hi l-istabbiltà tal-prezzijiet kienu l-Finlandja, il-Polonja u l-Iżvezja, b'rati rispettivi ta' inflazzjoni ta' 1.3%, 1.5% u 1.6%. Fir-rapporti tal-Kummissjoni u tal-BĊE, tqies valur ta' referenza kkalkulat bħala l-medja artimetika sempliċi tar-rati ta' inflazzjoni tat-tliet Stati Membri bl-aħjar riżultati f'dik li hi l-istabbiltà tal-prezzijiet, bl-addizzjoni ta' 1.5 punti perċentwali. Abbażi ta' dan, il-valur ta' referenza fil-perjodu ta' sena li ntemm f'Marzu 2007 kien 3.0%.(9) Skond l-Artikolu 2 tal-Protokoll dwar il-kriterji ta' konverġenza msemmija fl-Artikolu 121 tat-Trattat li jistabbilixxi l-Komunità Ewropea, il-kriterju dwar il-pożizzjoni finanzjarja tal-gvern li jissemma fit-tieni inċiż ta' l-Artikolu 121(1) tat-Trattat għandu jfisser li fil-waqt ta' l-eżami, l-Istat Membru ma jkunx is-suġġett ta' Deċiżjoni tal-Kunsill taħt l-Artikolu 104(6) tat-Trattat dwar l-eżistenza ta' żbilanċ eċċessiv.(10) Skond l-Artikolu 3 tal-Protokoll dwar il-kriterji ta' konverġenza msemmija fl-Artikolu 121 tat-Trattat li jistabbilixxi l-Komunità Ewropea, il-kriterju dwar il-parteċipazzjoni fil-mekkaniżmu għar-rati tal-kambju tas-Sistema Monetarja Ewropea li jissemma fit-tielet inċiż ta' l-Artikolu 121(1) tat-Trattat ifisser li Stat Membru jkun irrispetta l-marġni għall-varjazzjonijiet normali li dwarhom jiddisponi l-Mekkaniżmu għar-Rati tal-Kambju (ERM) tas-Sistema Monetarja Ewropea mingħajr tensjonjiet gravi għal talanqas l-aħħar sentejn qabel l-eżami. Partikolarment, l-Istat Membru ma għandux ikun żvaluta r-rata bilaterali ċentrali tal-munita tiegħu kontra l-munita ta' kwalunkwe Stat Membru ieħor, fuq inizjattiva tiegħu stess, matul l-istess perjodu. Mill-1 ta' Jannar 1999, l-ERM II jipprovdi l-qafas għall-evalwazzjoni tas-sodisfar tal-kriterju tar-rata tal-kambju. Fl-evalwazzjoni tas-sodisfar ta' dan il-kriterju fir-rapporti tagħhom, il-Kummissjoni u l-BĊE eżaminaw il-perjodu ta' sentejn li ntemm fis-26 ta' Marzu 2007.(11) Skond l-Artikolu 4 tal-Protokoll dwar il-kriterji ta' konverġenza msemmija fl-Artikolu 121 tat-Trattat li jistabbilixxi l-Komunità Ewropea, il-kriterju dwar il-konverġenza tar-rati ta' l-interessi li jissemma fir-raba' inċiż ta' l-Artikolu 121(1) tat-Trattat ifisser li, fuq osservazzjoni matul perjodu ta' sena qabel l-eżami, Stat Membru jkun kellu medja nominali fit-tul tar-rati ta' l-interessi li ma jaqbiżx b'aktar minn żewġ punti perċentwali dik ta', l-aktar nett, it-tliet Stati Membri bl-aħjar riżultati f'termini ta' stabbiltà tal-prezzijiet. Għall-finijiet tal-kriterji dwar il-konverġenza tar-rati ta' l-interessi, intużaw rati komparabbli ta' l-interess fuq bonds ta' riferiment ta' 10 snin maħruġa mill-gvern. Fir-rapporti tal-Kummissjoni u tal-BĊE, sabiex jiġi evalwat is-sodisfar tal-kriterju tar-rati ta' interess, tqies valur ta' referenza kkalkulat bħala l-medja artimetika sempliċi tar-rati ta' interessi nominali fit-tul tat-tliet Stati Membri bl-aħjar riżultati f'dik li hi l-istabbiltà tal-prezzijiet, bl-addizzjoni ta' żewġ punti perċentwali. Abbażi ta' dan, il-valur ta' referenza fil-perjodu ta' sena li ntemm f'Marzu 2007 kien 6.4%.(12) Skond l-Artikolu 5 tal-Protokoll dwar il-kriterji ta' konverġenza li jissemmew fl-Artikolu 121 tat-Trattat li jistabbilixxi l-Komunità Ewropea, id- data użati fl-evalwazzjoni tal-preżent tas-sodisfar tal-kriterji ta' konverġenza għandhom jiġu pprovduti mill-Kummissjoni. Il-Kummissjoni pprovdiet data għat-tħejija ta' din il-proposta. Id- data finanzjarji ġew ipprovduti mill-Kummissjoni wara li l-Istati Membri rrappurtaw sa l-1 ta' April 2007, f'konformità mar-Regolament tal-Kunsill (KE) Nru 3605/93 tat-22 ta' Novembru 1993 dwar l-applikazzjoni tal-Protokoll dwar il-proċedura ta' żbilanċ eċċessiv anness mat-Trattat li jistabbilixxi l-Komunità Ewropea[11].(13) Abbażi tar-rapporti mressqa mil-Kummissjoni u l-BĊE dwar il-progress li sar fis-sodisfar min-naħa ta' Malta ta' l-obbligi tagħha rigward l-ilħiq ta' l-unjoni ekonomika u monetarja, il-Kummissjoni tasal għall-konklużjoni li:F'Malta, il-leġiżlazzjoni nazzjonali, inkluż l-Istatut tal-bank ċentrali nazzjonali, hija kompatibbli ma' l-Artikoli 108 u 109 tat-Trattat u ma' l-Istatut tas-SEBĊ;Rigward is-sodisfar min-naħa ta' Malta tal-kriterji ta' konverġenza msemmija fl-erba' inċiżi ta' l-Artikolu 121(1) tat-Trattat:-  ir-rata medja ta' l-inflazzjoni f'Malta, fis-sena li ntemmet f'Marzu 2007, kienet ta' 2.2%, li hija aktar baxxa mill-valur ta' referenza, u x'aktarx tibqa' taħt il-valur ta' referenza fix-xhur li ġejjin;-  l-iżbilanċ finanzjarju f'Malta għadda minn tnaqqis kredibbli u sostenibbli għal anqas minn 3% tal-PGD, u l-proporzjon tad-dejn mal-PGD ilu għal xi żmien jonqos lejn il-valur ta' referenza ta' 60%; il-Kummissjoni għaldaqstant tirrakkomanda lill-Kunsill biex iħassar id-deċiżjoni dwar l-eżistenza ta' żbilanċ eċċessiv f'Malta;-  Malta ilha membru ta' l-ERM II mit-2 ta' Mejju 2005; fil-perjodu ta' sentejn li ntemm fis-26 ta' April 2007, il-lira Maltija (MTL) ma kenitx soġġett għal tensjonijiet gravi, u Malta ma żvalutatx, b'inizjattiva tagħha stess, ir-rata ċentrali bilaterali tal-MTL kontra l-euro;-  fis-sena li ntemmet f'Marzu 2007, ir-rata ta' l-interessi fit-tul f'Malta kienet, fil-medja, 4.3%, li jiġi taħt il-valur ta' referenza.Malta laħqet grad għoli ta' konverġenza sostenibbli b'referenza għal dawn il-kriterji u tissodisfa l-kundizzjonijiet meħtieġa għall-adozzjoni ta' l-euro, kemmildarba d-deċiżjoni dwar l-eżistenza ta' proċediment ta' żbilanċ eċċessiv titħassar mill-Kunsill.(14) Il-Kunsill, huwa u jaġixxi fuq rakkomandazzjoni tal-Kummissjoni, ħassar id-Deċiżjoni tal-Kunsill dwar l-eżistenza ta' żbilanċ eċċessiv fil-5 ta' Ġunju 2007[12].(15) Il-Kunsill, permezz ta' maġġoranza kkwalifikata fuq proposta tal-Kummissjoni, għandu jiddeċiedi liema Stati Membri b'deroga jissodisfaw il-kundizzjonijiet meħtieġa għall-adozzjoni tal-munita unika, u jħassar id-derogi ta' l-Istati Membri kkonċernati.ADOTTA DIN ID-DEĊIŻJONI:Artikolu 1Malta tissodisfa l-kundizzjonjiet meħtieġa għall-adozzjoni tal-munita unika. Id-deroga favur Malta msemmija fl-Artikolu 4 ta' l-Att ta' l-Adeżjoni qiegħda titħassar b'effett mill-1 ta' Jannar 2008.Artikolu 2Din id-Deċiżjoni hija indirizzata lill-Istati Membri.Artikolu 3Din id-Deċiżjoni għandha tiġi pubblikata fil- Ġurnal Uffiċjali ta' l-Unjoni Ewropea .Magħmula fiGħall-KunsillIl-President[pic][pic][pic] [1] Rapport adottat fis-16 ta' Mejju 2007 – [KUMM(2007) 258].[2] Rapport adottatat fis-16 ta' Mejju 2007.[3] Id-Deċiżjoni tal-Kunsill 1998/317/KE tat-3 ta' Mejju 1998 (ĠU L 139, 11.5.1998, p.30).[4] Id-Deċiżjoni tal-Kunsill 2000/427/KE tad-19 ta' Ġunju 2000 (ĠU L 167, 7.7.2000, p.19).[5] Id-Deċiżjoni tal-Kunsill 2006/495/KE tad-11 ta' Lulju 2006 (ĠU L 195, 15.7.2006, p.25).[6] ĠU L 236, 23.9.2003, p. 33.[7] ĠU L 157, 21.6.2005, p. 203.[8] ĠU C 236, 2.8.1997, p. 5.[9] ĠU C 345, 13.11.1998, p.6 , kif emendat mill-Ftehim ta' l-14 ta' Settembru 2000 (ĠU C 362, 16.12.2000, p. 11).[10] Ir-Regolament tal-Kunsill (KE) Nru 2494/95 tat-23 ta' Ottubru 1995 dwar l-indiċijiet armonizzati tal-prezzijiet għall-konsumatur (ĠU L 257, 27.10.1995, p. 1) kif emendat bir-Regolament tal-Parlament Ewropew u tal-Kunsill (KE) Nru 1882/2003 (ĠU L 284, 31.10.2003, p. 1).[11] ĠU L 332, 31.12.1993, p. 7. Ir-Regolament kif emendat l-aħħar bir-Regolament tal-Kunsill (KE) Nru 2103/2005 (ĠU L 337, 22.12.2005, p. 1).[12] ĠU L , , p. .